Σπ. ΠΑΝΤΑΖΗΣ, Γι. ΝΑΣΑΙΝΑΣ,Ελ. ΤΣΙΓΚΑ\n«Η ΕΠΙΜΟΡΦΩΣΗ ΣΤΗ ΔΙΑΠΟΛΙΤΙΣΜΙΚΗ ΕΚΠΑΙΔΕΥΣΗ ΚΑΙ ΑΓΩΓΗ, ΑΝΑΓΚΑΙΟΤΗΤΑ ΣΤΗ ΣΥΓΧΡΟΝΗ ΠΟΛΥΠΟΛΙΤΙΣΜΙΚΗ ΚΟΙΝΩΝΙΑ»\nΣπύρος Χ. ΠΑΝΤΑΖΗΣ, Αναπληρωτής Καθηγητής Παν/μίο Ιωαννίνων\nΓιώργος Σπ. ΝΑΣΑΙΝΑΣ, Σχολικός Σύμβουλος Α/θμια Nομός Αργολίδας\nΕλένη Β. ΤΣΙΓΚΑ, Διευθύντρια 12/θ. Δημοτικό Σχολείο Νέα Κίος Αργολίδα\nΗ εκπαίδευση στη σύγχρονη πολυπολιτισμική κοινωνία θα πρέπει να αποβλέπει –πέραν των άλλων- και στη δημιουργία μιας ανεκτικής δημοκρατικής κοινωνίας απέναντι σε κάθε μορφή μειονότητας.\nΓια την υλοποίηση των ανωτέρω, το σύγχρονο σχολείο θα πρέπει να συνδεθεί με διαφοροποιήσεις που θα περάσουν μέσα από την επιμόρφωση των εκπαιδευτικών και θα αναφέρονται:\nστις σχέσεις μαθητών - δασκάλων,\nστο σχολείο ως «σύστημα»,\nστη θεώρηση του σχολείου ως χώρου δημιουργίας και των μαθητών ως συνδημιουργών,\nστη χρήση ομαδοσυνεργατικών μεθόδων διδασκαλίας,\nστη συνεμπλοκή στην παιδαγωγική διαδικασία της εξωσχολικής κοινότητας αλλά και της τοπικής κοινωνίας και προπάντων,\nστην αλλαγή νοοτροπίας του εκπαιδευτικού, που μέσα από ένα αποκεντρωμένο εκπαιδευτικό σύστημα: θα συντονίζει, θα κινητοποιεί, θα κατανοεί, θα συμβουλεύει, θα συν - εργάζεται και θα συν - δημιουργεί.\nΕίναι όμως έτοιμοι οι εκπαιδευτικοί διδακτικά και παιδαγωγικά να ανταποκριθούν στις απαιτήσεις ενός τέτοιου σχολείου; Η σύντομη ανακοίνωση που ακολουθεί προσπαθεί:\nΝα δώσει απάντηση στο παραπάνω ερώτημα με βάση τις σχετικές έρευνες, την εμπειρία στελεχών της εκπαίδευσης και απλών εκπαιδευτικών, και\nνα καταθέσει προτάσεις για την αντιμετώπιση του προβλήματος.\nEducation in a modern multicultural society should aim at the establishment of a democratic society, tolerant towards any minority.\nTo fulfill this, Modern School should be made different and this can be achieved through teacher-training on the following fields:\nRegarding school as an integrated system\nConsidering school as a creative field and viewing pupils as co-creators\nUsing team-work methods in teaching\nIntegrating local societies in the pedagogical procedure and mostly on\nChanging the mentality of a teacher, who, within a decentralized educational system will be able co-ordinate, motivate, apprehend, advise, co-operate and co-create.\nThe question arises: Are the teachers pedagogically and educationally prepared to meet such requirements?\nIn this report we attempt to:\nAnswer the above question based on both research results and teaching experience\nProvide suggestions dealing with this problem.\n1. ΤΟ ΠΡΟΒΛΗΜΑ ΤΗΣ ΕΚΠΑΙΔΕΥΣΗΣ ΤΩΝ ΑΛΛΟΔΑΠΩΝ ΚΑΙ ΠΑΛΛΙΝΟΣΤΟΥΝΤΩΝ ΜΑΘΗΤΩΝ\nΤα τελευταία χρόνια ο συνεχώς αυξανόμενος πληθυσμός των αλλοδαπών μαθητών στην Πρωτοβάθμια Εκπαίδευση, επέβαλε την αναγκαιότητα υλοποίησης και εφαρμογής της διαπολιτισμικής-διγλωσσικής αγωγής και εκπαίδευσης στην πράξη. Η μέριμνα της πολιτείας για την εκπαίδευση των αλλοδαπών και παλιννοστούντων μαθητών άρχισε δειλά-δειλά τη δεκαετία του 1970.Το διάστημα 1980-1996 έχουμε την παλιννόστηση των Ποντίων αρχικά και των Βορειοηπειρωτών αργότερα. Οι βάσεις όμως για την εκπαίδευση των αλλοδαπών μαθητών μπαίνουν μετά το 1996.\nΦυσικά, η πολιτεία έχει την κύρια ευθύνη του σχεδιασμού της διαπολιτισμικής-διγλωσσικής αγωγής και εκπαίδευσης χωρίς βεβαίως να υποτιμάται και ο ρόλος όλων των εμπλεκόμενων φορέων (Σχολικών Συμβούλων, Διευθυντών Εκπ/σης, εκπ/κών, αλλά και των οικογενειών των μεταναστών). Όλα αυτά μας οδηγούν σε μια πολυεπίπεδη προσέγγιση του θέματος, η οποία άλλωστε συνθέτει και την έννοια «επιπολιτισμός», που μπορεί να πάρει τις παρακάτω μορφές:\nΕναρμόνιση: Όταν ο μετανάστης διατηρεί την ταυτότητά του αλλά παράλληλα γίνεται αναπόσπαστο κομμάτι της χώρας υποδοχής.\nΑφομοίωση: Όταν απορρίπτει την πολιτιστική του ταυτότητα και ενσωματώνεται στη χώρα υποδοχής.\nΔιαχωρισμός:Όταν εμμένει στη διατήρηση της εθνικής του ταυτότητας και απορρίπτει όλα τα στοιχεία του νέου πολιτιστικού του χώρου.\nΠεριθωριοποίηση:Όταν το άτομο χάνει την ψυχολογική και πολιτιστική επαφή τόσο με την ομάδα από την οποία προέρχεται όσο και με τον ευρύτερο χώρο της χώρας υποδοχής. (Berry 1984)\nΕίναι λοιπόν απαραίτητο σήμερα, να αντιμετωπισθούν τα νέα δεδομένα στην εκπαίδευση των αλλοδαπών μαθητών με σύγχρονες κοινωνικοεκπαιδευτικές αντιλήψεις, να δοθούν κίνητρα, να προταθούν αξίες και να εμπλακούν στη διαδικασία όλοι οι θεσμοί που συμμετέχουν στην υλοποίηση της εκπαιδευτικής διαδικασίας.\nΟ ρόλος της εκπαίδευσης επομένως σήμερα, θα πρέπει να αποβλέπει στη δημιουργία μιας ανεκτικής δημοκρατικής κοινωνίας στην οποία δε θα πρέπει να έχουν θέση ο ρατσισμός, η περιθωριοποίηση των πολιτικών, πολιτιστικών μειονοτήτων και ειδικών πολιτισμικών ομάδων, καθώς και η θρησκευτική και πολιτική μισαλλοδοξία.\nΗ υλοποίηση όμως των ανωτέρω σ’ ένα σύγχρονο πολυπολιτισμικό σχολείο της πρώτης δεκαετίας του 21ου αιώνα, θα πρέπει να συνδεθεί και με διαφοροποιήσεις που θα αφορούν: τις σχέσεις μαθητών και δασκάλων, τη θεώρηση του σχολείου ως χώρου δημιουργίας και των μαθητών ως συνδημιουργών, τη χρήση ομαδοσυνεργατικών μεθόδων διδασκαλίας, τη συνεμπλοκή στην παιδαγωγική διαδικασία της εξωσχολικής κοινότητας αλλά και της τοπικής κοινωνίας, και τέλος την αλλαγή νοοτροπίας του εκπαιδευτικού, που μέσα από ένα αποκεντρωμένο εκπαιδευτικό σύστημα, θα συντονίζει, θα κινητοποιεί, θα κατανοεί, θα συμβουλεύει, θα συν-εργάζεται και θα συν-δημιουργεί.\n2.ΤΟ ΠΛΑΙΣΙΟ ΛΕΙΤΟΥΡΓΙΑΣ ΤΗΣ ΔΙΑΠΟΛΙΤΙΣΜΙΚΗΣ ΕΚΠΑΙΔΕΥΣΗΣ\n2.1. Το ελληνικό νομικό πλαίσιο\nΟ νόμος 2413/1996, ορίζει το σκοπό και το περιεχόμενο της Διαπολιτισμικής Εκπαίδευσης, την οργάνωση και λειτουργία σχολικών μονάδων Α/θμιας και Β/θμιας για παροχή εκπαίδευσης σε νέους με εκπαιδευτικές, κοινωνικές, πολιτιστικές ή μορφωτικές ιδιαιτερότητες (ΦΕΚ 124, Τεύχος 1ο, στο Κεφάλαιο Ι, άρθρα 34 –39). Προβλέπει μάλιστα στα αντίστοιχα σχολεία διαπολιτισμικής εκπαίδευσης την εφαρμογή ειδικών αναλυτικών προγραμμάτων με δυνατότητα πρόσθετων ή εναλλακτικών μαθημάτων και μειωμένο ωράριο εργασίας των εκπαιδευτικών. Παράλληλα με την ίδρυση του Ι.Π.Ο.Δ.Ε. (Ινστιτούτου Παιδείας Ομογενών και Διαπολιτισμικής Εκπαίδευσης, Ν. 2413/1996, άρθρα 5-7) ρυθμίζονται θέματα όπως:\nΗ σύνταξη και έγκριση προγραμμάτων, η συγγραφή σχετικών διδακτικών βιβλίων, η προετοιμασία διδακτικού υλικού για διαπολιτισμικά σχολεία κ.λπ.\nΗ επιμόρφωση των εκπαιδευτικών που θα διδάξουν σε ξένες χώρες.\nΗ μελέτη θεμάτων παλιννοστούντων ή επαναπατριζόμενων Ελλήνων για μια πιο ευχερή ένταξη στο εκπαιδευτικό σύστημα της χώρας.\nΗ γνωμοδότηση για ίδρυση σχολείων διαπολιτισμικής εκπαίδευσης, η μελέτη και η έγκαιρη αντιμετώπιση κάθε άλλου σχετικού θέματος της διαπολιτισμικής εκπαίδευσης.\nΗ συνεργασία του Ι.Π.Ο.Δ.Ε. με το Παιδαγωγικό Ινστιτούτο, το Κέντρο Ελληνικής Γλώσσας, τα Α.Ε.Ι., το Συμβούλιο Απόδημου Ελληνισμού και άλλους φορείς.\n2.2. Το ευρωπαϊκό πλαίσιο\nΗ Δράση 2 του Προγράμματος Comenius που αναφέρεται την Σχολική εκπαίδευση, θέτει ως στόχο τη βελτίωση της ποιότητας εκπαίδευσης για τα παιδιά των διακινούμενων εργαζομένων, των προσώπων που ασκούν πλανόδια επαγγέλματα, των ταξιδιωτών και των τσιγγάνων. Επίσης, στοχεύει στην προώθηση της διαπολιτισμικής διάστασης της εκπαίδευσης των μαθητών, ώστε να προετοιμαστούν για να ζήσουν σε μια κοινωνία που χαρακτηρίζεται όλο και περισσότερο από την πολιτιστική και γλωσσική πολυμορφία, την ενίσχυση της αμοιβαίας κατανόησης και αλληλεγγύης μεταξύ των πολιτών προκειμένου να καταπολεμήσουν το ρατσισμό και την ξενοφοβία. Παράλληλα προτείνονται στα κράτη-μέλη σχέδια που αποσκοπούν:\nΣτη βελτίωση εκπαιδευτικών παροχών στα παιδιά των ανωτέρω κατηγοριών.\nΣτην προώθηση της διαπολιτισμικής εκπαίδευσης μέσω συγκεκριμένων σχεδίων που:\nΑποβλέπουν στην προώθηση της ανοχής και της αμοιβαίας κατανόησης μεταξύ των ανθρώπων από διαφορετικές γλωσσικές καθώς και κοινωνικοπολιτιστικές ομάδες.\nΕνθαρρύνουν την ανάπτυξη ενεργούς ιθαγένειας όλων των μαθητών με την προώθηση της αμοιβαίας κατανόησης της πολυμορφίας των πολιτισμών εντός της Ε.Ε.\nΑποβλέπουν στην προώθηση καινοτόμων διαπολιτισμικών προσεγγίσεων ως προς τη διδασκαλία διαφόρων μαθημάτων,(Ν. 2413/1996, άρθρα 5-7) και\nΠροτείνουν την παραγωγή σχετικού λογισμικού εκπαιδευτικών πολυμέσων μέσα από διακρατική συνεργασία.\nΤα παραπάνω σχέδια στοχεύουν στην ανάπτυξη του διαπολιτισμικού διαλόγου και στην κατανόηση των πολιτισμικών αλλά και θρησκευτικών διαφορών.\n3. ΟΙ ΣΥΓΧΡΟΝΕΣ ΠΑΙΔΑΓΩΓΙΚΕΣ ΘΕΣΕΙΣ ΓΙΑ ΤΗ ΔΙΑΠΟΛΙΤΙΣΜΙΚΗ ΕΚΠΑΙΔΕΥΣΗ\n3.1. Ο όρος «Διαπολιτισμική Εκπαίδευση»\nΗ σύγχρονη Παιδαγωγική δυσκολεύεται να ορίσει επακριβώς τον όρο «Διαπολιτισμική Εκπαίδευση». Ιστορικά ξεκίνησε από τις ΗΠΑ τη δεκαετία του 1970 και ακολούθησε τον προηγούμενο όρο που ήταν πολυπολιτισμική εκπαίδευση όταν οι ΗΠΑ βρέθηκαν αντιμέτωπες με το μεγάλο ποσοστό αλλόφωνων μαθητών στα Αμερικάνικα σχολεία (κυρίως ισπανόφωνων), καθώς και με μια πολύ μεγάλη σχολική διαρροή και αποτυχία των παιδιών αυτών. (Αλ. Ανδρούσου, 2002).\nΣυνήθως, ο όρος σήμερα χρησιμοποιείται ευρέως, έχει αντιπαραβληθεί με την αντιρατσιστική εκπαίδευση και έχει συνδεθεί με αυτή (Α. Παπάς 1998). Είναι, λοιπόν, δύσκολο να δοθεί ένας σύντομος, σαφής και καθολικά αποδεκτός ορισμός. Μια πιο άμεση προσέγγιση είναι να δώσουμε έμφαση περισσότερο στον όρο «διαπολιτισμική» και λιγότερο στον όρο «εκπαίδευση». Άρα «διαπολιτισμική» είναι η:\nΕκπαίδευση μέσω πολλών πολιτισμών\nΕκπαίδευση μέσα σε πολλούς πολιτισμούς\nΕκπαίδευση για μια πολυπολιτισμική κοινωνία.\nΑκόμη η Διαπολιτισμική Εκπαίδευση μπορεί να νοηθεί παιδαγωγικά και ως διαδικασία επικοινωνίας των πολιτισμών. (Α. Παπάς 1998).\nΣτην κατεύθυνση αυτή σημαντική είναι η προσπάθεια που καταβάλλουν:\nΤο Παιδαγωγικό Ινστιτούτο με την έκδοση σχετικών βοηθητικών βιβλίων και ανάλογων βοηθημάτων για το μαθητή και το δάσκαλο. («Ανοίγω το Παράθυρο Ι και ΙΙ» εκδόσεις ΟΕΔΒ)\nΤο ΚΕΔΕΚ (Κέντρο Διαπολιτισμικής Εκπαίδευσης του Πανεπιστημίου Πατρών) που τα τελευταία χρόνια έχει οργανώσει 5 Διεθνή συνέδρια που έχουν σχέση με τη Διαπολιτισμική Εκπαίδευση.\nΤα ελληνικά πανεπιστήμια, τα δευτεροβάθμια συνδικαλιστικά όργανα εκπαιδευτικών καθώς και άλλοι φορείς.\n3.2. Η Διαπολιτισμική εκπαίδευση στη σχολική πραγματικότητα.\nΜέσα σε μια σχολική όμως μονάδα τα πράγματα ξεφεύγουν από τη θεωρητική τοποθέτηση. Έτσι το σύγχρονο ελληνικό σχολείο βρίσκεται μπροστά στο σοβαρό πρόβλημα της διγλωσσίας. Και οι αιτίες είναι:\nΤο σφιχτό επίσημο Αναλυτικό Πρόγραμμα Σπουδών που δεν παρωθεί εκπαιδευτικούς και μαθητές σε ουσιαστική συμμετοχή στην προσέγγιση της γνώσης.\nΗ έλλειψη σχετικού υποστηρικτικού διδακτικού υλικού που θεωρείται σήμερα απαραίτητη προϋπόθεση για το ξεπέρασμα της διγλωσσίας στο σύγχρονο πολυπολιτισμικό σχολείο, μια που η μετάδοση των εκπαιδευτικών μηνυμάτων και επομένως η μάθηση, επιτυγχάνεται με τη χρήση και το συνδυασμό όλων εκείνων των στοιχείων που καθορίζουν και χαρακτηρίζουν μια σωστή οργάνωση της διδακτικής και μαθησιακής διαδικασίας, και\nΗ ανεπαρκής επιμόρφωση των εκπαιδευτικών στη διαπολιτισμική εκπαίδευση.\n4.ΟΙ ΠΡΟΣΩΠΙΚΕΣ ΜΑΣ ΕΜΠΕΙΡΙΕΣ\nΈχει διαπιστωθεί από τη μακρόχρονη εμπειρία μας, τις σχετικές έρευνες αλλά και από τις επισκέψεις σε σχολεία με μεγάλο αριθμό αλλοδαπών μαθητών, ότι οι εκπαιδευτικοί στην πλειοψηφία τους προβληματίζονται στον παιδαγωγικό αλλά και διδακτικό τρόπο αντιμετώπισης των αλλοδαπών μαθητών. Συγκεκριμένα:\nΑπό ερωτηματολόγια που δόθηκαν κατά τη διάρκεια της επιμόρφωσης στο Π.Ε.Κ. Τρίπολης την τελευταία τετραετία (1998-2002) σε εκπαιδευτικούς με αρκετά χρόνια υπηρεσίας αλλά και σε νεοδιόριστους, όταν τους ζητήθηκε να απαντήσουν στο ερώτημα αν έχουν την παιδαγωγική ετοιμότητα για να διδάξουν σε τάξεις που ο αριθμός των αλλοδαπών μαθητών είναι σημαντικός (άνω του 10% του συνόλου) και σε αρνητική απάντηση τι προτείνουν, απάντησαν ως εξής:\nΤο 35% νομίζει πως δεν είναι έτοιμο (κύρια η πλειοψηφία των νεοδιόριστων) να ανταποκριθεί στις απαιτήσεις μιας τέτοιας τάξης, και ζητά συστηματική θεωρητική ενημέρωση αλλά και πρακτική άσκηση.\nΤο 30% νομίζει πως θα ανταποκριθεί καλά στις απαιτήσεις μιας τέτοιας τάξης, και θα ήθελε μια πιο καλή ενημέρωση και περισσότερη πρακτική άσκηση.\nΤέλος, το υπόλοιπο 35% πιστεύει πως είναι πολύ καλά ενημερωμένο και δε θα αντιμετωπίσει κανένα πρόβλημα.\nΣτις επισκέψεις με την ιδιότητα του Σχολικού Συμβούλου στα τμήματα που είχαν σημαντικό αριθμό αλλοδαπών την τελευταία τετραετία, διαπιστώσαμε τα παρακάτω τα οποία και καταγράψαμε στις ετήσιες εκθέσεις λειτουργίας των σχολικών μονάδων της περιφέρειάς μας:\nΗ παρακολούθηση του νηπιαγωγείου από τους αλλοδαπούς μαθητές λειτούργησε πολύ θετικά και είχε ως αποτέλεσμα την ομαλή ένταξή τους στο σχολικό περιβάλλον. Η επίδοση μαθητών που φοίτησαν στο νηπιαγωγείο, στο γλωσσικό μάθημα, στις δυο τελευταίες τάξεις του Δημοτικού ήταν: άριστα 35%, πολύ καλά 30%, καλά 30% και σχεδόν καλά 5%. Αντίθετα όσοι δε φοίτησαν σε νηπιαγωγείο είχαν επίδοση: 20% πολύ καλά, 60% καλά και 20% σχεδόν καλά.\nΟι σχέσεις των ντόπιων γονέων με τους αλλοδαπούς συμπολίτες τους δεν είναι και οι άριστες. Οι περισσότεροι ντόπιοι γονείς (60%) εκφράζουν την άποψη ότι οι αλλοδαποί μαθητές «φρενάρουν» την πρόοδο των παιδιών τους. Σε αντίθεση οι σχέσεις Ελλήνων και αλλοδαπών μαθητών είναι πολύ καλές.\nΗ μακρά παραμονή αλλοδαπών γονέων στη χώρα μας έχει σημαντική επίδραση στην ομαλή ένταξη αλλά και στην πρόοδο των παιδιών τους (το 69% των αλλοδαπών μαθητών που οι γονείς τους ήταν στη χώρα μας την τελευταία 8ετία δεν παρουσίασε προβλήματα, ενώ στην αντίθετη περίπτωση το ποσοστό ήταν 32%), ενώ και το ενδιαφέρον των αλλοδαπών γονέων για την πρόοδο των παιδιών τους στο σχολείο είναι πολύ αυξημένο.\nΗ ανάγκη για συνεχή και διαρκή καθοδήγηση σε συνδυασμό με συστηματική επιμόρφωση ήταν βασικά αιτήματα σ’ εμάς από Διευθυντές σχολείων και εκπαιδευτικούς που δίδαξαν σε τάξεις με αλλοδαπούς μαθητές.\nΠέρα από τις έρευνες και την εμπειρία μας και άλλες έρευνες διαπιστώνουν το ίδιο πρόβλημα και προτείνουν ανάλογες λύσεις. Έτσι:\nΣε έρευνα που έγινε από το Π.Τ.Δ.Ε. του Πανεπιστημίου Αθηνών σε δείγμα 236 τμημάτων στο Λεκανοπέδιο Αττικής (Φλεβάρης-Μάης1994) οι προτάσεις για την αντιμετώπιση του προβλήματος από τη μεριά των εκπαιδευτικών ήταν: Εξατομικευμένη διδασκαλία, χρήση ειδικού υλικού για δάσκαλο και μαθητή, φροντιστηριακά τμήματα και επιμόρφωση των Δασκάλων.\nΗ έρευνα της Ε. Ματή – Ζήση, με θέμα «Αλλοδαποί, παλιννοστούντες και Έλληνες συμμαθητές στο Δημοτικό Σχολείο» (Ανακοίνωση στο 10ο Διεθνές Συνέδριο της Παιδαγωγικής Εταιρείας Ελλάδος, Ναύπλιο, 8-10/11/2001), προτείνει τη χρήση ενισχυτικής διδασκαλίας με παράλληλη επιμόρφωση των εκπαιδευτικών που διδάσκουν σ’ αυτές τις τάξεις.\nΑνάλογη και η δική μας διαχρονική έρευνα (1998-2002) στην Αργολίδα (Ανακοίνωση στο 5ο Συνέδριο του ΚΕΔΕΚ, Πάτρα 12-14/07/ 2002) με θέμα «Ενισχυτική Διδασκαλία ή Τάξεις Υποδοχής στη διδασκαλία της ελληνικής γλώσσας σε αλλοδαπούς μαθητές του Δημοτικού σχολείου», όπου και προτείναμε τη δραστική μείωση των Φ.Τ. και Τ.Υ. και αύξηση των τμημάτων ενισχυτικής διδασκαλίας με παράλληλη επιμόρφωση των εκπαιδευτικών που διδάσκουν σ’ αυτές τις τάξεις.\n5. Η ΑΝΑΓΚΑΙΟΤΗΤΑ ΤΗΣ ΕΠΙΜΟΡΦΩΣΗΣ ΤΩΝ ΕΚΠΑΙΔΕΥΤΙΚΩΝ\nΎστερα από τα παραπάνω που θεωρητικά αναφέρθηκαν και από τις σχετικές έρευνες διαπιστώθηκε ότι η επιμόρφωση των εκπαιδευτικών, θα πρέπει να αποτελέσει βασική προτεραιότητα της Πολιτείας, μια που αρκετοί εκπαιδευτικοί (65%) είναι λίγο ή καθόλου ενημερωμένοι σε μεθόδους αλλά και πρακτικές που δίνουν τη δυνατότητα να ξεπεραστεί το πρόβλημα της εκπαίδευσης των αλλοδαπών μαθητών. Γιατί μέσα από την επιμόρφωση θα βοηθηθεί ο εκπαιδευτικός να ανταποκρίνεται στις απαιτήσεις των καιρών που ζητούν:\nΕλεύθερο, με σαφή τα όρια, πεδίο δράσης στους μαθητές του.\nΟι μαθητές του να είναι συνεργάτες και συνοδοιπόροι στον αγώνα του.\nΠαροχή βοήθειας στους μαθητές του στην προσπάθειά τους να αποκτήσουν δικές τους ιδέες.\nΑποφυγή από μέρους του έτοιμων λύσεων, αλλά παροχή βοήθειας στην «ανακάλυψη» των λύσεων, με στόχο την ανάπτυξη της δημιουργικής των σκέψης.\nΚοντολογίς, εφαρμογή μιας διαφοροποιημένης διδασκαλίας ώστε :\nΟι μαθητές να μαθαίνουν να εργάζονται αυτοδύναμα, να επικοινωνούν μεταξύ τους, επιλέγοντας τις δραστηριότητες εκείνες που ανταποκρίνονται στις ανάγκες τους, και\nοι εκπαιδευτικοί να μπορούν να παρακολουθούν καλύτερα τους μαθητές τους, να τους συμπαραστέκονται, να βελτιώνουν την οργάνωση του μαθήματος αναλαμβάνοντας το ρόλο του συμβούλου του μαθητή.\nΣυνεπώς, μέσα από την επιμόρφωση, επιβάλλεται να περάσει μια γενικότερη αλλαγή νοοτροπίας στην εκπαίδευση. Το σύγχρονο ελληνικό σχολείο, θα πρέπει να είναι ένα «ανοιχτό σχολείο στην κοινωνία» και ο ρόλος του εκπαιδευτικού σήμερα, όσον αφορά την παιδαγωγική του ελευθερία, να είναι αναβαθμισμένος. Έτσι ο εκπαιδευτικός σε γενικές γραμμές αλλά και ειδικότερα για την υλοποίηση ενός διαπολιτισμικού προγράμματος πρέπει να χαρακτηρίζεται από στοιχεία που θα τον κάνουν να είναι:\nΟ συντονιστής της όλης εκπαιδευτικής διαδικασίας,\nαυτός που θα κινητοποιεί, κατανοεί και βοηθά το μαθητή στην "ανακάλυψη" της γνώσης,\nαυτός που θα συμβουλεύει, θα συνεργάζεται και θα καθοδηγεί, δίχως να ποδηγετεί,\nαυτός που σε τελευταία ανάλυση θα δημιουργεί. (Α. Παπάς 1998).\n5.1. Οι στόχοι της επιμόρφωσης\nΗ επιμόρφωση (θεωρητική και πρακτική) των εκπαιδευτικών στη διαπολιτισμική εκπαίδευση, ανεξάρτητα αν αυτή θα είναι μικρής ή μεγάλης διάρκειας, θα πρέπει να εστιάσει τους επιμορφωτικούς της στόχους, κατά τη γνώμη μας, σε τέτοια θέματα, ώστε οι εκπαιδευτικοί να έχουν όσο το δυνατό μια πιο πλήρη εικόνα σε ό,τι αφορά τους συγκεκριμένους μαθητές. Έτσι οι εκπαιδευτικοί θα πρέπει:\nΑπό κοινωνιολογική άποψη :\nΝα γνωρίζουν τα χαρακτηριστικά των πολιτισμικών ομάδων και μειονοτήτων, και\nνα εντρυφήσουν στις κοινωνιολογικές έννοιες: ρατσισμός, περιθωριοποίηση, ενσωμάτωση, κοινωνική ένταξη, αφομοίωση, αλλοτρίωση, στάσεις, στερεότυπα, προκαταλήψεις κ.λπ.\nΑπό διδακτικοπαιδαγωγική άποψη να γνωρίζουν:\nΤη μαθησιακή κατάσταση αλλά και τις βιωματικές εμπειρίες που τα παιδιά αυτά διαθέτουν, για να μπορέσουν να χρησιμοποιήσουν την κατάλληλη διδακτική μέθοδο που θα τους βοηθήσει να κάνουν πιο αποτελεσματική τη διδασκαλία τους.\nΌτι πρέπει να επιδιώκεται η αποδοχή των αλλοδαπών μαθητών από τους συμμαθητές τους, αλλά και από τη σχολική κοινότητα.\nΌτι πρέπει να βοηθούν στο ξεπέρασμα των όποιων προβλημάτων τους με γνήσια επικοινωνία αλλά και με ανάθεση συγκεκριμένων ρόλων και δραστηριοτήτων, καθώς και με την ένταξη κάποιων πολιτισμικών στοιχείων των χωρών τους στο σχολικό πρόγραμμα.\nΙδιαίτερη αναφορά, όμως εδώ, θα πρέπει να γίνει κύρια στον τρόπο διδασκαλίας του γλωσσικού μαθήματος, μια που εκεί υπάρχουν και οι μεγαλύτερες δυσκολίες. Στην περίπτωση αυτή, η διδακτική προσέγγιση θα πρέπει να γίνει με βάση:\nΤα ιδιαίτερα χαρακτηριστικά τους,\nτη μαθησιακή κατάσταση στην οποία βρίσκονται, και\nτην ένταξη στα Αναλυτικά Προγράμματα Σπουδών βασικών πολιτιστικών και πολιτισμικών στοιχείων των αλλοδαπών για να διευκολυνθεί η επικοινωνία των παιδιών με τη σχολική κοινότητα αλλά και να γίνουν κοινωνοί των παραπάνω στοιχείων όλοι οι Έλληνες.\nΑπό θεσμική άποψη να γνωρίζουν:\nΤο ελληνικό νομικό πλαίσιο που διέπει τη Διαπολιτισμική Εκπαίδευση\nΤα σχετικά ψηφίσματα του Συμβουλίου των Υπουργών Παιδείας της Ευρωπαϊκής Ένωσης σχετικά με τη φοίτηση των παιδιών αυτών.\nΤις ενέργειες της Δράσης 2 του Κοινοτικού Προγράμματος Comenius, και\nΤη Διακήρυξη των Δικαιωμάτων του Παιδιού.\n6. ΠΡΟΤΑΣΗ ΜΟΝΤΕΛΟΥ ΕΠΙΜΟΡΦΩΣΗΣ ΣΤΗ ΔΙΑΠΟΛΙΤΙΣΜΙΚΗ ΕΚΠΑΙΔΕΥΣΗ\nΗ επιμόρφωση των εκπαιδευτικών στη διαπολιτισμική εκπαίδευση είναι σήμερα απολύτως αναγκαία και πρέπει να περιλαμβάνει ό,τι πιο πάνω αναφέραμε. Και το μοντέλο επιμόρφωσης που στο σημείο αυτό σας παρουσιάζουμε κωδικοποιεί τις απαιτήσεις ενός επιμορφωτικού προγράμματος στην διαπολιτισμική εκπαίδευση.\nΕπομένως, ένα τέτοιο πρόγραμμα επιμόρφωσης θα πρέπει να περιλαμβάνει:\nΤη γ ν ώ σ η της Κοινωνίας, της Πολιτικής κατάστασης (στη χώρα προέλευσης), της Ανθρωπογεωγραφίας και της καθημερινής ζωής των μεταναστών.\nΤην κ α τ α ν ό η σ η των προβλημάτων που μια οικογένεια μεταναστών αντιμετωπίζει όπως: Κατανόηση γλώσσας, επικοινωνία με τις αρχές, προβλήματα στην εργασία κ.λπ.\nΤην α π ο δ ο χ ή της υφισταμένης πολιτισμικής πραγματικότητας.\nΤους τ ρ ό π ο υ ς αντιμετώπισης των διαμορφούμενων εντάσεων στη σχολική μονάδα.\nΤη σ υ ν ο λ ι κ ή δ ρ ά σ η μέσα “στην” και “για” την Ευρώπη στο πλαίσιο των κοινά αποδεκτών ευρωπαϊκών αξιών.\nΤις π α ι δ α γ ω γ ι κ έ ς κ α τ ε υ θ ύ ν σ ε ι ς στην μετάδοση της γνώσης που είναι:\nΠροσανατολισμός ως προς το προϊόν της μάθησης.\nΜάθηση μέσα από την πράξη.\nΕνεργός συμμετοχή των συμμετεχόντων.\nΜάθηση μέσα στην ομάδα και από την ομάδα.\nΔιδακτική και μεθοδολογία προσέγγισης του ευρωπαϊκού πολιτισμού.\nΠροσπάθεια και εφαρμογή των νέων μεθοδολογιών στη διδακτική της γλώσσας.\nΤη δ υ ν α τ ό τ η τ α επικοινωνίας σχολείων και εκπαιδευτικών μέσα από τα ευρωπαϊκά προγράμματα, και τέλος,\nΤη μ ε θ ο δ ο λ ο γ ί α προσέγγισης της ευρωπαϊκής διάστασης μέσα απo ενεργητικές και βιωματικές μεθόδους διδασκαλίας\nΚλείνοντας, θα θέλαμε να τονίσουμε ότι η ευαισθητοποίηση των εκπαιδευτικών μέσα από την επιμόρφωση θα βοηθήσει στην ανάπτυξη του αυτοσυναισθήματος των αλλοδαπών μαθητών. Αυτό θα έχει ως αποτέλεσμα τη σωστή και ολοκληρωμένη ανάπτυξη της προσωπικότητάς τους, πράγμα που θα πρέπει να επιδιώκεται από τον εκπαιδευτικό όχι μέσα από μια ρήξη με την κυρίαρχη εθνική ομάδα της χώρας υποδοχής, ούτε με πίεση και εξαναγκασμό για την κοινωνική ενσωμάτωσή τους, αλλά με την οικειοθελή αφομοίωση, μέσα από τη σύνθεση των ιδιαίτερων πολιτισμικών τους στοιχείων, μ’ εκείνα της πλειονότητας. Πιστεύουμε πως το σύγχρονο πολυπολιτισμικό σχολείο θα πρέπει συνεχώς να προσπαθεί για τη μείωση των όποιων προκαταλήψεων, διακρίσεων ή κοινωνικών αποκλεισμών και ταυτόχρονα, να εξαλείφει το στιγματισμό σε βάρος τους.\nAμπάτη, Α., - Ιορδανίδου, Α.(2001) «Τα λάθη στη γραπτή έκφραση αλλόγλωσσων μαθητών του Δημοτικού Σχολείου: o ρόλος τους στη διδασκαλία της ελληνικής ως δεύτερης γλώσσας».Εισήγηση στο Πανελλήνιο Συνέδριο “Σχολική γνώση & Διδασκαλία στη Πρωτοβάθμια Εκπ/ση”, Ιωάννινα, 3-6 Μαΐου 2001.\nΓεώργας Δ.- Παπαστυλιανού Α. (1993) «Εκπολιτισμός Ποντίων και Βορειοηπειρωτών στην Ελλάδα: Ψυχολογικές διεργασίες προσαρμογής». Αθήνα 1993., έκδοση: Γ.Γ. Απόδημου Ελληνισμού.\nΓεωργογιάννης Π. (1997) «Θέματα Διαπολιτισμικής Εκπαίδευσης», εκδόσεις Gutenberg, Αθήνα 1997.\nΔράκος Γ. – Νικολάου Γ.(2000) «Η μουσειακή εκπαίδευση ως μέθοδος ενισχυτικής διδασκαλίας της γλώσσας σε πολυπολιτισμικό περιβάλλον», Εκδόσεις Ατραπός, Αθήνα 2000.\nΚατσιμάνης Κ.(1995) «Ο αγώνας του σχολείου κατά της ξενοφοβίας και της μισαλλοδοξίας». Άρθρο στο περιοδικό «Τα εκπαιδευτικά» Τεύχος 39-40/1995.\nΝάσαινας Γ. - Φράγκος Δ. (1996) «Ο ρόλος του ατόμου στον κοινωνικό περίγυρο». Εκδόσεις «Εικόνα», Ναύπλιο 1996.\nΝικολάου Γ.:«Ένταξη και εκπαίδευση των αλλοδαπών μαθητών στο Δημοτικό Σχολείο».\nΠανταζής Σπ. (1997) «Η παιδαγωγική και το παιχνίδι-αντικείμενο στο χώρο του νηπιαγωγείου», εκδόσεις Gutenberg, Αθήνα 1997».\nΠαπάς Α. (1998) «Διαπολιτισμική Παιδαγωγική και Διδακτική». Τόμος Α΄. Αθήνα 1998.\nΠαπάς Α. (1998) «Σύγχρονη Θεωρία και Πράξη της Παιδείας». Εκδόσεις «Ελληνικά Γράμματα» Αθήνα 1988.\nΠαιδαγωγικό Ινστιτούτο: (1996) «Αναλυτικό πρόγραμμα για τη διδασκαλία της ελληνικής γλώσσας σε παλιννοστούντες και αλλοδαπούς μαθητές», Αθήνα 1996.\nΠανεπιστήμιο Αθηνών, Φιλοσοφική Σχολή. (1994)«Η διδασκαλία της Ελληνικής Γλώσσας σε αλλοδαπούς μαθητές». Πρακτικά Σεμιναρίου με το παραπάνω θέμα που πραγματοποιήθηκε από τη Φιλοσοφική Σχολή του Πανεπιστημίου Αθηνών., Ο.Ε.Δ.Β. Αθήνα 1994.\nΤζάνη Μαρία: (1992) «Θέματα Κοινωνιολογίας της Παιδείας»,Εκδόσεις Γρηγόρη Αθήνα 1992.\nΤάνης Δ. (1996)«Τα ελληνικά ως δεύτερη ξένη γλώσσα»,έκδοση Α.Π.Θ., Ινστιτούτο Νεοελληνικών Σπουδών, Θεσσαλονίκη 1996.\nΕπιτροπή Ευρωπαϊκών Κοινοτήτων: (1997)«Η Σχολική φοίτηση των παιδιών των τσιγγάνων και των ταξιδιωτών», Αθήνα 1997.\nΕπιτροπή Ευρωπαϊκών Κοινοτήτων: (1998)«Πρόγραμμα Σωκράτης», Αθήνα 1998.\n«Αναλυτικό Πρόγραμμα Δημοτικού Σχολείου» Ο.Ε.Δ.Β.


Το e-steki είναι μια από τις μεγαλύτερες ελληνικές διαδικτυακές κοινότητες με 68,826 μέλη και 2,472,714 μηνύματα σε 78,649 θέματα. Αυτή τη στιγμή μαζί με εσάς απολαμβάνουν το e-steki άλλα 652 άτομα.\nΕχέμυθη, Ιππολύτη, harry akritas, Aleksa, charmander


"Σκοτώνουν οι ψευτονταήδες τα κορίτσια μας" - Provocateur\nΗ μητέρα της Ελένης Τοπαλούδη είπε τα πράγματα με το όνομά τους. Είναι γυναικοκτονίες.\nΔύο χρόνια μετά το θάνατο της κόρης της, η Κούλα Αρμουτίδου, η μητέρα της Ελένης Τοπαλούδη, σχολίασε τα όσα συμβαίνουν τον τελευταίο καιρό μιλώντας ξεκάθαρα, για γυναικοκτονίες, όσο και να προκαλεί αλλεργία αυτή η λέξη σε αρκετούς συμπολίτες μας. Με τη γυναικοκτονία στη Φολέγανδρο, ζωντάνεψαν οι μνήμες της Ρόδου αν και, όπως είπε, «ο πόνος των γονιών είναι πάντα στην καρδιά» αφού δεν φεύγει ποτέ. Πώς να φύγει άλλλωστε;\n«Είμαι μισή μάνα τώρα. Κάνω κουράγιο, να σταθώ όρθια στα πόδια μου για το παιδί το έφηβο που έχω στο διπλανό δωμάτιο, που με έχει ανάγκη. Αλλιώς δεν την θέλω τη ζωή μου, να την κάνω τι; Δεν έχει νόημα η ζωή μου πια. Χάνοντας το παιδί μου, ζω κι εγώ τον θάνατο, τον γολγοθά. Με έχουν στείλει στον αιώνιο θάνατο. Τον καθημερινό. Και τον δικό μου θάνατο κανείς δεν τον πληρώνει. Ούτε του πατέρα της», είπε η κυρία Αρμουτίδου.\n«Δολοφονούν τα κορίτσια μας χωρίς δεύτερη σκέψη. Είναι γυναικοκτονία. Να αποδεχτούν αυτό τον όρο όλοι οι μεγαλοεπιστήμονες. Που αντιδρούν. Είναι γυναικοκτονία, όχι απλά ανθρωποκτονία. Σκοτώνουν τα κορίτσια μας επειδή είναι αδύναμα, επειδή είναι ανίσχυρα και επειδή το όχι δεν το αποδέχονται. Αυτοί οι ψευτονταήδες, αναθρεμένοι σε οικογένειες. Δεν ξέρω ποιες είναι οι οικογένειες και τι αξίες και αρχές δίνουν στους ψευτόμαγκές τους. Αλλά είναι ψευτόμαγκες».\n«Εγώ ζω τον πόνο, όσο και ο Ελληνικός λαός να πονάει. Πονάει για 2,3 ώρες. Ήρθε ο θάνατος της Καρολάιν, της Γαρυφαλλιάς. Ο πόνος των γονιών είναι πάντα στην καρδιά. Με έχουν αναγκάσει να ζω με αναμνήσεις», είπε μεταξύ άλλων.


Περίπου 20.000 στρέμματα, σε όλη την Ελλάδα ζητούνται για νόμιμη καλλιέργεια κάνναβης | BLOKO\nΑρχική / Ελλάδα / Ναρκωτικά / Περίπου 20.000 στρέμματα, σε όλη την Ελλάδα ζητούνται για νόμιμη καλλιέργεια κάνναβης\n6/26/2019 10:20:00 π.μ. Ελλάδα , Ναρκωτικά Edit\nΣε περίπου 814 εκτάσεις σε όλη την Ελλάδα (από τις οποίες οι περισσότερες στις Σέρρες, Αιτωλοακαρνανία στην Λάρισα) έχουν πλέον ζητηθεί νόμιμες καλλιέργειες κάνναβης, σύμφωνα\nμε τα στοιχεία που αποκαλύπτει «Το Βήμα». Υπολογίζεται ότι τα καλλιεργούμενα στρέμματα του επονομαζόμενου «λευκού χρυσού» των νέων καλλιεργητών αναμένεται να ξεπεράσουν -αν δοθούν οι τελικές εγκρίσεις- τα 15.000 έως 20.000 στρέμματα σε όλη την Ελλάδα, σε ένα αριθμό που ξεπερνά όλες τις αρχικές εκτιμήσεις!


Σταδιακά το άνοιγμα των ξενοδοχείων στο Ρέθυμνο από το δεύτερο δεκαπενθήμερο του Μαΐου | RethNea.gr\nΜΕ ΕΛΑΧΙΣΤΕΣ ΚΡΑΤΗΣΕΙΣ\nΣταδιακά το άνοιγμα των ξενοδοχείων στο Ρέθυμνο από το δεύτερο δεκαπενθήμερο του Μαΐου\n-Η πλειοψηφία των μονάδων μεταθέτει την επαναλειτουργία τους για τον Ιούνιο, προϋπόθεση για την ενίσχυση της τουριστικής κίνησης η βελτίωση της επιδημιολογικής εικόνας του τόπου\nΜε χαμηλούς ρυθμούς θα επανεκκινήσει ο κλάδος του τουρισμού στο Ρέθυμνο ήδη από τις 15 Μαΐου, όπως έχει επισήμως ανακοινωθεί, με περίπου σαράντα κατά κύριο λόγο μικρές ξενοδοχειακές μονάδες του νομού να προετοιμάζονται για να υποδεχτούν μεμονωμένους επισκέπτες. Οι κρατήσεις παραμένουν καθηλωμένες και μέχρι σήμερα οι προγραμματισμένες αφίξεις είναι λίγες και αυτές βέβαια με ερωτηματικό, καθώς υπάρχει ευέλικτη πολιτική ακυρώσεων και ανατροπών στον προγραμματισμό των πτήσεων γι’ αυτό και όλα, όπως εξηγούν οι ξενοδόχοι, παραμένουν μέχρι στιγμής υπό αίρεση.\nΗ κακή επιδημιολογική εικόνα του νομού, αλλά και της Κρήτης γενικότερα, δεν αφήνει προς το παρόν πολλά περιθώρια αισιοδοξίας, γι’ αυτό και βασικό ζητούμενο για τους φορείς του κλάδου παραμένει η ταχύτατη εξέλιξη των εμβολιασμών, ώστε να εμβολιαστεί ένα μεγάλο μέρος του πληθυσμού αλλά και η πιστή εφαρμογή των μέτρων, ώστε το Ρέθυμνο και συνολικά το νησί να πρασινίσει, ώστε να αποτελέσει έναν υγειονομικά ασφαλή προορισμό που θα μπορούν να επιλέξουν οι δυνητικοί επισκέπτες από την Ευρώπη και όχι μόνο.\nΣτη συντριπτική τους πλειοψηφία οι ξενοδόχοι έχουν μεταθέσει χρονικά την επαναλειτουργία των μονάδων τους για τον Ιούνιο, εκτιμώντας ότι μέχρι τότε το αρνητικό κλίμα θα έχει αντιστραφεί και οι κρατήσεις θα επανεκκινήσουν. Είναι για τους ίδιους δεδομένο πλέον ότι το μέλλον της σεζόν θα κριθεί από τις κρατήσεις της τελευταίας στιγμής, επισημαίνουν ωστόσο ότι η χρονιά θα είναι καλή εφόσον η επιδημιολογική εικόνα του νησιού είναι αντιστοίχως καλή. Σε διαφορετική περίπτωση τα πράγματα θα είναι αρνητικά και μάλιστα ίσως και χειρότερα από πέρυσι. Από τα μέσα Ιουνίου και μετά άλλωστε αναμένεται να αρθούν και οι ταξιδιωτικοί προορισμοί που υπάρχουν από τις σκανδιναβικές χώρες και την Αγγλία που αποτελούν παραδοσιακές τροφοδότριες χώρες του κρητικού τουρισμού μαζί με τους Ρώσους οι οποίοι, υπό την προϋπόθεση ότι θα διευθετηθούν ότι τεχνικές λεπτομέρειες για τη διευκόλυνση των ταξιδιών τους, θα επιλέξουν Κρήτη για τις καλοκαιρινές τους διακοπές.\nΣτα πολύ θετικά κατατάσσουν οι φορείς του τουρισμού τη χθεσινή έγκριση του ευρωπαϊκού κοινοβουλίου.\nΟι κάτοχοι πιστοποιητικού EU COVID-19 δεν πρέπει να υπόκεινται σε πρόσθετους περιορισμούς ταξιδιού, όπως καραντίνα, αυτο-απομόνωση ή δοκιμές, σύμφωνα με το ευρωκοινοβούλιο.\nΜε ελάχιστα ξενοδοχεία η επανεκκίνηση του τουρισμού στο Ρέθυμνο το δεύτερο δεκαπενθήμερο του Μαΐου\nΗ επανεκκίνηση του τουρισμού το Σάββατο 15 Μαΐου στο Ρέθυμνο θα γίνει με ελάχιστα ξενοδοχεία να ανοίγουν τις πύλες τους για να υποδεχτούν επισκέπτες, καθώς οι κρατήσεις είναι πολύ χαμηλές και οι περισσότερες ξενοδοχειακές μονάδες μεταθέτουν την επαναλειτουργία τους για τον Ιούνιο περιμένοντας το κακό κλίμα να αναστραφεί και την επιδημιολογική εικόνα του τόπου να βελτιωθεί, ώστε να υπάρξει ενδιαφέρον από τους τουρίστες επισκέπτες.\nΗ εικόνα παραμένει θολή και για κάποιους πολύ αρνητική, με δεδομένο ότι ο Νομός Ρεθύμνου βρίσκεται σε «βαθύ κόκκινο», όπως και ο νομός Χανίων, ενώ συνολικά η Κρήτη στον ευρωπαϊκό επιδημιολογικό χάρτη, ο οποίος αποτελεί ένα σημαντικό εργαλείο, το οποίο αξιολογούν ευρωπαίοι δυνητικοί επισκέπτες, είναι κόκκινη, άρα και όχι πια ελκυστική ως τόπος προορισμού. Οι οποίες κρατήσεις υπάρχουν για το δεύτερη δεκαπενθήμερο του Μαΐου αφορούν σε μεμονωμένους επισκέπτες και αυτές δεν χαρακτηρίζονται αξιόλογες για να μιλά κανείς για επανεκκίνηση του τουρισμού, τουλάχιστον όχι όπως τον είχαμε συνηθίσει στην προ covid εποχή.\nΣαράντα περίπου μικρές και οικογενειακές κατά κύριο λόγο ξενοδοχειακές μονάδες και μετρημένες στα πέντε δάχτυλα μεγάλες μονάδες του Ρεθύμνου ετοιμάζονται να ανοίξουν μετά τις 15 του Μαΐου, βάζοντας πάντα όμως ένα ερωτηματικό, καθώς πλέον εξαιτίας της πανδημίας και κράτηση δεν είναι σίγουρη μέχρι να υλοποιηθεί. Τόσο η απόφαση του ίδιου του πελάτη όσο και οι αεροπορικές εταιρίες μπορούν να ανατρέψουν μέχρι και την τελευταία στιγμή τον όποιο προγραμματισμό έχουν κάνει λαμβάνοντας υπόψη τα επιδημιολογικά δεδομένα αλλά και την τελική απόφαση των πελατών.\nΠράκτορες και ξενοδόχοι εκτιμούν πως η τουριστική κίνηση τον Μάιο θα είναι μικρή έως και ανεπαίσθητη, ευελπιστώντας πως τα δεδομένα θα αλλάξουν τον Ιούνιο, ώστε να μπορέσουν να επαναλειτουργήσουν συνολικά όλα τα ξενοδοχεία με αυξημένες πληρότητες. Οι ξενοδόχοι ελπίζουν, υπό προϋποθέσεις, επισημαίνοντας πως συνολικά η Κρήτη πρέπει να είναι «πράσινη» αν θέλει να προσελκύσει κόσμο όσο νωρίτερα γίνεται και όχι μόνο από τα τέλη Ιουνίου. Η εξέλιξη των εμβολιασμών τόσο σε ό,τι αφορά το ρυθμό όσο και τον αριθμό των πολιτών που εμβολιάζονται είναι άμεσα εξαρτημένη με την αύξηση του τουριστικού ενδιαφέροντος και των κρατήσεων, όπως επισημαίνουν χαρακτηριστικά, καθώς επισημαίνουν πως κανένας επισκέπτης δεν θα επιλέξει έναν προορισμό που είναι κόκκινος. Αντίθετα η Κρήτη έχοντα ήδη αρκετά συγκριτικά πλεονεκτήματα μόλις γίνει πράσινη θα μπορέσει να κερδίσει ένα μεγάλο μέρος της τουριστικής πίτας.\nΧαρακτηριστικά, ο πρόεδρος του Συλλόγου Ξενοδόχων και γενικός γραμματέας της ΠΟΞ, Μανόλης Τσακαλάκης, ανέφερε: «Δυστυχώς τα πράγματα δεν έχουν αλλάξει προς το καλύτερο και οι κρατήσεις παραμένουν καθηλωμένες. Εμείς οφείλουμε να είμαστε έτοιμοι και όταν ξεκινήσει η σεζόν, που προσωπικά δεν θεωρώ ότι θα γίνει πριν τα τέλη Ιουνίου. Κάποια λίγα ξενοδοχεία κυρίως οικογενειακές επιχειρήσεις ετοιμάζονται να ανοίξουν από τις 15 του επόμενου μήνα. Υπάρχει μεν ενδιαφέρον, και πολλοί συνάδελφοι είναι πρόθυμοι να επαναλειτουργήσουν, τότε όμως όλα αυτά είναι με ερωτηματικό μέχρι και την τελευταία στιγμή αν δεν επιβεβαιωθούν οι όποιες κρατήσεις υπάρχουν. Υπάρχουν αλλαγές της τελευταίας στιγμής και από τα τουριστικά γραφεία και από τις αεροπορικές εταιρείες. Οι ταξιδιωτικοί περιορισμοί που αλλάζουν, οι απαγορεύσεις που ισχύουν σε Γερμάνια, Γαλλία, Αγγλία και Σκανδιναβία επηρεάζουν σημαντικά τον τουριστικό χάρτη του Ρεθύμνου. Πάντως η εκτίμησή μου είναι ότι πριν τα τέλη Ιουνίου δεν θα δούμε τουρίστες σε αριθμό τέτοιο που να μιλάμε για ουσιαστικό άνοιγμα του τουρισμού. Θα έρθουν πτήσεις στην Κρήτη εκείνο το διάστημα, θα ανοίξουν και κάποια ξενοδοχεία όχι όμως κάτι ουσιαστικό. Το μόνο βέβαιο είναι ότι πρέπει η Κρήτη να πρασινίσει, να προχωρήσουν οι εμβολιασμοί του πληθυσμού για να επανεκκινήθεί ο κλάδος. Θα κάνουμε υπομονή ευελπιστώντας για το καλύτερο δυνατό αποτέλεσμα».\nΑπό την πλευρά του ο πρόεδρος του Συνδέσμου Τουριστικών Πρακτόρων, Στράτος Μπερέτης, εμφανίστηκε αισιόδοξος για το μέλλον της σεζόν εκτιμώντας πως οι πληρότητες θα είναι υψηλές το τρίμηνο Ιούλιος – Αύγουστος – Σεπτέμβριος: «Σιγά σιγά ξεκαθαρίζει το τοπίο. Βέβαια τον Μάιο τα πράγματα θα είναι δύσκολα. Οι πτήσεις ακυρώνονται ή αλλάζουν την τελευταία στιγμή, οπότε ανατρέπεται ο όποιος προγραμματισμός και δημιουργούν θέματα στους μεμονωμένους πελάτες. Στις 15 Μαΐου έχει ανακοινωθεί ότι ξεκινάνε οι πτήσεις της TUI Γερμανίας, Ολλανδίας, Γαλλίας μένει βέβαια να το δούμε. Αγγλία και Σκανδιναβία δεν φαίνεται να ξεκινούν πτήσεις πριν τον Ιούνιο. Δεν περιμένουμε πολλά πράγματα η αλήθεια είναι τον Μάιο. Ευελπιστούμε ότι με την εξέλιξη του εμβολιασμού και με μια πράσινη Κρήτη ότι τα πράγματα θα πάνε καλυτέρα μετά τον Ιούνιο.\nΥπέρ ενός «Ευρωπαϊκού Πιστοποιητικού Covid-19» οι ευρωβουλευτές για ελεύθερη μετακίνηση στην Ε.Ε.\nΕν τω μεταξύ τη διαπραγματευτική του θέση σχετικά με την πρόταση για το πιστοποιητικό που επανεπιβεβαιώνει το δικαίωμα ελεύθερης μετακίνησης στην Ε.Ε. ενέκρινε το Ευρωπαϊκό Κοινοβούλιο.\nΟι ευρωβουλευτές τάσσονται υπέρ ενός «πιστοποιητικού της Ε.Ε. για τη νόσο Covid-19» αντί ενός «Πράσινου Ψηφιακού Πιστοποιητικού» σύμφωνα με την Πρόταση της Κομισιόν και υποστηρίζουν ότι οι κανόνες θα πρέπει να τεθούν σε ισχύ το πολύ για 12 μήνες.\nΗ νομοθετική πρόταση που αφορά τους υπηκόους της Ε.Ε. εγκρίθηκε με 540 ψήφους υπέρ, 119 κατά και 31 αποχές, ενώ η πρόταση για τους υπηκόους τρίτων χωρών εγκρίθηκε με 540 ψήφους υπέρ, 80 κατά και 70 αποχές.\nΤα πιστοποιητικά θα ελέγχονται για την πρόληψη περιστατικών απάτης και πλαστογράφησης, ενώ θα ελέγχεται επίσης και η γνησιότητα των ηλεκτρονικών σφραγίδων που περιλαμβάνονται στο έγγραφο. Τα δεδομένα προσωπικού χαρακτήρα που θα βρίσκονται στα πιστοποιητικά δεν θα μπορούν να αποθηκευτούν στα κράτη μέλη προορισμού και δεν θα δημιουργηθεί κεντρική βάση δεδομένων σε επίπεδο Ε.Ε. Ο κατάλογος των φορέων που θα επεξεργάζονται τα δεδομένα θα είναι δημόσιος, ώστε οι πολίτες να μπορούν να ασκούν τα δικαιώματά τους όσον αφορά την προστασία των προσωπικών τους δεδομένων, βάσει του γενικού κανονισμού για την προστασία προσωπικών δεδομένων («GDPR»).\nΗ ψηφοφορία πραγματοποιήθηκε την Τετάρτη και τα αποτελέσματα ανακοινώθηκαν χθες το πρωί. Το Κοινοβούλιο και το Συμβούλιο είναι πλέον σε θέση να αρχίσουν τις διαπραγματεύσεις με στόχο την επίτευξη συμφωνίας πριν την έναρξη της θερινής τουριστικής περιόδου.\nΙκανοποίηση στον τουριστικό κλάδο\nΟι τομείς αεροπορίας, ταξιδιών και τουρισμού επικροτούν την ψήφο του Ευρωπαϊκού Κοινοβουλίου για τα «Πιστοποιητικά EU Covid-19», η οποία θέτει σε κίνηση τις τελικές διαπραγματεύσεις με την Ευρωπαϊκή Επιτροπή και το Συμβούλιο.\nΟ ΗΑΤΤΑ, μέλος της ECTAA, σε σχετική ανακοίνωση τονίζει:\n«- Οι τομείς της αεροπορίας, των ταξιδιών και του τουρισμού στην Ευρώπη καλωσορίζουν πλήρως την χθεσινή ψήφο του Ευρωπαϊκού Κοινοβουλίου σχετικά με τον προτεινόμενο Κανονισμό της Ε.Ε. για το Ψηφιακό Πράσινο Πιστοποιητικό, η οποία θέτει σε κίνηση τις τριμερείς διαπραγματεύσεις μεταξύ του Κοινοβουλίου, του Συμβουλίου και της Ευρωπαϊκής Επιτροπής. Η ταχεία δράση και η ευθυγράμμιση μεταξύ των θεσμικών οργάνων είναι πλέον κρίσιμης σημασίας για να καταστούν τα πιστοποιητικά λειτουργικά έως τον Ιούνιο και να διασφαλισθεί η αμοιβαιότητα με συστήματα εκτός Ε.Ε. Τα κοινά, διαλειτουργικά, ασφαλή και συμμορφούμενα με τον GDPR πιστοποιητικά υγείας αντιπροσωπεύουν ένα ουσιαστικό εργαλείο για τη διευκόλυνση της ελεύθερης κυκλοφορίας των ανθρώπων εντός της Ε.Ε. και το άνοιγμα των ταξιδιών με ασφαλή και υπεύθυνο τρόπο, μέσω της χαλάρωσης και, τελικά, της άρσης των τρεχόντων ταξιδιωτικών περιορισμών.\nΣυμφωνήθηκε ένα νέο όνομα, «Πιστοποιητικό EU Covid-19», προκειμένου να το καταστήσει σαφέστερο στους πολίτες της Ε.Ε., καθώς και για να περιορίσει τη χρήση των πιστοποιητικών μόνο κατά τη διάρκεια της πανδημίας.\nΠλήρης ισότητα μεταξύ εμβολιασμένων και ελεγμένων πολιτών: Δεν πρέπει να επιβάλλονται πρόσθετα μέτρα, όπως καραντίνα ή περαιτέρω έλεγχοι, στους ταξιδιώτες που παρουσιάζουν έγκυρο «Πιστοποιητικό EU Covid-19».\nΟι προτεινόμενες τροποποιήσεις στέλνουν ένα ισχυρό πολιτικό μήνυμα από το Κοινοβούλιο σχετικά με τον επείγοντα χαρακτήρα της αποκατάστασης της ελεύθερης κυκλοφορίας στην Ε.Ε. Δεν πρόκειται για προνόμιο -πρόκειται για δικαίωμα∙ έναν από τους πυλώνες της ενιαίας αγοράς που κατοχυρώνεται στις ευρωπαϊκές Συνθήκες. Η ασφαλής και γρήγορη αποκατάσταση της ελεύθερης κυκλοφορίας είναι και δυνατή και ζωτικής σημασίας – όχι μόνο για τους παραθεριστές, αλλά και για τους διασυνοριακούς εργαζόμενους και για τους πολίτες, που θα μπορούν να επισκέπτονται πιο εύκολα τις οικογένειές τους μόλις τεθούν σε λειτουργία τα πιστοποιητικά. Οι διαδικασίες εμβολιασμού στην Ευρώπη συνεχίζονται με αυξανόμενη ταχύτητα, με το 26,5% των πολιτών της ΕΕ να έχουν λάβει τουλάχιστον μία δόση, σε σύγκριση με το 16% πριν από τέσσερις εβδομάδες».\nTags: COVID-19, Επανεκκίνηση, Κρήτη, Μανόλης Τσακαλάκης, ξενοδοχεία, ΡΕΘΥΜΝΟ, Στράτος Μπερέτης, Σύλλογος Ξενοδόχων, Συνδέσμου Τουριστικών Πρακτόρων, τουρισμός


Κορωνοϊός – G20: Πλήρης χρηματοδότηση του προγράμματος του ΠΟΥ για την αγορά εμβολίων και φαρμάκων – Kontasas.gr\nΚορωνοϊός – G20: Πλήρης χρηματοδότηση του προγράμματος του ΠΟΥ για την αγορά εμβολίων και φαρμάκων\nΟι ηγέτες των χωρών της Ομάδας των 20 (G20) πρόκειται να δεσμευτούν για πρώτη φορά να χρηματοδοτήσουν πλήρως το σχέδιο του Παγκόσμιου Οργανισμού Υγείας (ΠΟΥ) για τη διανομή εμβολίων και φαρμάκων κατά της COVID-19 σε φτωχότερες χώρες, σύμφωνα με το προσχέδιο συμπερασμάτων συνόδου, σε μια κίνηση που μπορεί να αποδεσμεύσει σχεδόν 20 δισεκ. δολάρια.\nΑπό το τετρασέλιδο προσχέδιο του εγγράφου λείπουν τμήματα για ορισμένα επίμαχα ζητήματα, όπως για «συμφόρηση και εμπόδια στην ισότιμη πρόσβαση», για τα οποία έχουν κρατηθεί παράγραφοι στο ανακοινωθέν χωρίς όμως να υπάρχει ακόμα προσχέδιο συμπερασμάτων.\nΗ άρση των πατεντών για τα εμβόλια θεωρείται ένας από τους τρόπους θα επιτρέψουν την ισότιμη πρόσβαση, αλλά αυτή τη στιγμή δεν υπάρχει αναφορά του πιθανού αυτού μέτρου στο προσχέδιο του εγγράφου.\nΧθες, ο Αμερικανός πρόεδρος Τζο Μπάιντεν, σε μια εντυπωσιακή μεταστροφή από την παραδοσιακή πολιτική των ΗΠΑ, ανέφερε ότι τάσσεται υπέρ της κατάργησης των δικαιωμάτων πνευματικής ιδιοκτησίας σε μια προσπάθεια να ενισχυθεί η παγκόσμια παραγωγή εμβολίων. Η ανακοίνωση αυτή οδήγησε πτωτικά τις τιμές των μετοχών των φαρμακευτικών εταιριών.\nΤο προσχέδιο της ανακοίνωσης αναφέρει ότι οι ηγέτες της G20 θέλουν να τονώσουν την παγκόσμια και περιφερειακή μεταποιητική δυναμικότητα και ότι θα στηρίξουν τις προσπάθειες «που ενισχύσουν περαιτέρω την πρόσβαση σε τεχνολογίες υγείας». Τον Νοέμβριο, η G20 ανέφερε ότι θα στηρίξει μόνο την «εθελοντική αδειοδότηση» της πνευματικής ιδιοκτησίας των εμβολίων.\nΤο προσχέδιο αναφέρει επίσης ότι οι ηγέτες της G20 στηρίζουν έναν «πλήρως χρηματοδοτούμενο, ανεξάρτητο και αποτελεσματικό ΠΟΥ».\nΗ υπηρεσία αυτή των Ηνωμένων Εθνών έχει επικριθεί κατά τη διάρκεια της πανδημίας της COVID-19 για αναποτελεσματικότητα καθώς αναγκάζεται να εξαρτάται υπερβολικά από τη χρηματοδότηση των κρατών-μελών. Οι προσπάθειές τους να αξιολογήσει την προέλευση του ξεσπάσματος της επιδημίας στην Κίνα και να απευθύνει άμεσα προειδοποιήσεις σε όλο τον κόσμο έχουν επίσης προκαλέσει ερωτήματα.\nΤο προσχέδιο αναφέρει ότι η G20, που περιλαμβάνει την Κίνα, δεσμεύεται να «διασφαλίσει διαφάνεια και διεθνή συνεργασία για την πρόσβαση ομάδων υπό τον ΠΟΥ σε σημεία πιθανούς και πραγματικής προέλευσης του ξεσπάσματος».\nΗ G20 σχεδιάζει επίσης νέα μέτρα φέτος για να δημιουργήσει συστήματα έγκαιρης προειδοποίησης και συναγερμού για τον εντοπισμό απειλών «με σαφείς μηχανισμούς ενεργοποίησης για άμεση παγκόσμια αντίδραση», σύμφωνα με το προσχέδιο του εγγράφου.\nPrevious Previous post: Κορωνοϊός: Η εξάπλωση της Covid 19 στην Ελλάδα με αριθμούς (06/05)\nNext Next post: ΞΕΣΠΑ ΚΑΤΑ ΤΩΝ “ΕΙΔΙΚΩΝ” ΚΑΙ ΦΑΡΜΑΚΕΥΤΙΚΩΝ Ο ΣΥΖΥΓΟΣ ΤΗΣ 44ΧΡΟΝΗΣ!! “ΔΕΝ ΤΑ ΡΙΧΝΩ ΣΤΟ ΕΜΒΟΛΙΟ ΑΛΛΑ ΑΝ ΔΕΝ ΚΑΝΕΙ, ΠΕΤΑΞΤΕ ΤΟ” – ΤΟ ΠΑΝΕ ΓΙΑ ΚΟΥΚΟΥΛΩΜΑ ΟΙ… “ΜΗ ΕΧΟΝΤΕΣ ΠΟΙΝΙΚΕΣ ΕΥΘΥΝΕΣ” [ΒΙΝΤΕΟ]


4ο Συνέδριο Τουρισμού | CCI France Grèce\nH κυρία Παναγιώτα Διονυσοπούλου, Γενική Διευθύντρια Τουριστικής Πολιτικής, Υπουργείο Τουρισμού, αναφέρθηκε στο έργο του Υπουργείου Τουρισμού το οποίο έχει συμβάλλει σημαντικά στην τουριστική ανάπτυξη, αλλά και στις νέες προοπτικές δηλώνοντας οτι: «Το επόμενο βήμα είναι η ψηφιακή μετάβαση του ελληνικού τουρισμού.\nΚατά τη διάρκεια του χαιρετισμού της η κα. Βούλα Πατουλίδου, Αντιπεριφερειάρχης, ανέφερε ότι: «Η Θεσσαλονίκη βγαίνει από το στερεότυπο του καλοκαιρινού τουρισμού με πολλές μορφές τουρισμού και θέτει ως στόχο εφικτό τις 5 εκατομμύρια διανυκτερεύσεις για την επόμενη πενταετία»\nΤην πρώτη ενότητα με θέμα ‘’Τεχνολογία : μονόδρομος τουριστικής ανάπτυξης ‘’συντόνισε η δημοσιογράφος και δημιουργός του ka-business.gr κα. Ραλλιώ Λεπίδου. Στην ενότητα αυτή, μετείχαν ως ομιλητές οι: Κωνσταντίνος Λιβανος, Aruba Territory Manager Greece and Cyprus, Hewlett Packard Enterprise, ο κ. Ανδρέας Ταπραντζής, CEO Avis, o κ. Θάνος Πασχάλης CEO Ellinair και ο κ. Γιώργος Φάσσας Καθηγητής, ACT a Division of Anatolia College.\nΤην δεύτερη ενότητα με θέμα ‘’ Οικονομία διαμοιρασμού: αναδιατάσσοντας το τοπίο της τουριστικής αγοράς’ ’συντόνισε ο δημοσιογράφος του SKAI Media Group, κ. Νίκος Υποφάντης. Στην ενότητα αυτή, μετείχαν ως ομιλητές οι: Giulio Del Balzo, Public Policy Associate, Airbnb Italy, Greece and Croatia, ο κ. Κωνσταντίνος Σακελλαρίδης, Accout Manager, Booking.com, η κα. Έλενα Βαρελα, Partner Smartbnb και ο Χαράλαμπος Καριμάλης, Πρόεδρος Ελληνικός Οργανισμός Τουρισμού.\nΣτη συνέχεια στο πάνελ με θέμα’’ Χρηματοδοτήσεις τουριστικών έργων΄΄ συντόνισε η κα. Άννη Καρολίδου, Δημοσιογράφος- Οικονομική Συντάκτρια GRTimes.gr και μετείχαν ως ομιλητές οι: Ηλίας Ξανθάκος, Γενικός Γραμματέας, Υπουργείο Οικονομίας και Ανάπτυξης, Δήμητρα Παπανδρέου, Principal Manager, Advice for Small Businesses, Ευρωπαϊκή Τράπεζα Ανασυγκρότησης και Ανάπτυξης, Γεωργία Μουρλά, Διευθύντρια Διεύθυνσης Εισηγμένων Τίτλων, Ελληνικά Χρηματιστήρια- Χρηματιστήριο Αθηνών, Παναγιώτης Λέκκας, Πρόεδρος CNL Capital και ο κ. Βασίλης Βολωνάκης, Επικεφαλής Τμήματος Ανάληψης Κινδύνων Μεγάλων Επιχειρήσεων, ΑΧΑ Ασφαλιστική.\nΚαι τέλος στο 4ο πάνελ ‘’ Διευρύνοντας το τουριστικό προϊόν: αθλητικός τουρισμός’’ το οποίο συντόνισε η κα. Αθανασία Μπίδιου, αρχισυντάκτρια Voria.gr ,μετείχαν ως ομιλητές οι: Παναγιώτα Διονυσοπούλου, Γενική Διευθύντρια Τουριστικής Πολιτικής, Υπουργείο Τουρισμού, Μαρίνα Κουταρέλλη, Διευθύνουσα Σύμβουλος, Communication Lab, Λάζαρος Τσαλίκης, Πρόεδρος, Ναυτικός Όμιλος Θεσσαλονίκης, Αlfredo Malcarne, President, Italian National Association “Assonautica”.


«Οδηγός επιβίωσης» Μαΐου: Τα 7 βασικά σημεία που αλλάζουν την καθημερινότητά μας - iRun\n«Οδηγός επιβίωσης» Μαΐου: Τα 7 βασικά σημεία που αλλάζουν την καθημερινότητά μας\nΜία κομβική ημερομηνία για την ελληνική πορεία στην εποχή της πανδημίας, θα είναι η 4η Μαΐου 2020. Μία σειρά “απελευθερώσεων” αλλά και νέων κανόνων και οδηγιών έρχονται να αλλάξουν και πάλι τη ζωή μας, για να οδηγήσουν με τη σειρά τους στην επόμενη φάση που θα έρθει στις αρχές του Ιουνίου.\nΗ απαγόρευση κυκλοφορίας τελειώνει από τις 4 Μαΐου. Καταργείται το 13033, τα sms για να βγούμε από το σπίτι και οι βεβαιώσεις μετακίνησης. Βέβαια, έως τα μέσα Μαΐου δεν θα μπορούμε να αλλάζουμε νομό.\nΈφτασε η ώρα να ξανανοίξουν κάποια καταστήματα, με κυριότερο κανόνα την υποχρεωτική χρήση μάσκας, καθώς πλέον χωρίς αυτή δεν θα μπορούμε να εισέλθουμε στα μαγαζιά που ανοίγουν για το κοινό και στα ΜΜΜ. Φυσικά οι αποστάσεις αλλά και το αντισηπτικό είναι δύο λέξεις που θα χαραχθούν για τα καλά στο μυαλό μας, μιας και θα πρέπει να τηρούμε ευλαβικά το πρώτο και να έχουμε συνεχώς στο μυαλό μας το δεύτερο.\n> Bίντεο με αναλυτικές οδηγίες για την χρήση μάσκας ανάρτησε σήμερα στο Facebook ο πρωθυπουργός Κυριάκος Μητσοτάκης:\n> Δείτε επίσης έναν χρήσιμο τρόπο για το πώς μπορούμε να φτιάξουμε τη δική μας μάσκα, από οικιακά υλικά χαμηλού κόστους, στο επόμενο βίντεο που έδωσε στη δημοσιότητα το αμερικανικό Κέντρο Ελέγχου & Πρόληψης Νοσημάτων (CDC).\nΤα 7 βασικά σημεία που αλλάζουν από τη Δευτέρα\nΚαταργείται το sms στο 13033 και η βεβαίωση μετακίνησης, η κυκλοφορία πλέον θα γίνεται ελεύθερα. Για την μετακίνηση από και προς την δουλειά συστήνεται η χρήση ΙΧ (σ.σ. ή ποδηλάτου θα λέγαμε εμείς) και για αυτόν τον λόγο καταργείται προς το παρόν ο δακτύλιος.\nΤο κολύμπι στη θάλασσα επιστρέφει στην ζωή μας, αλλά οι οργανωμένες παραλίες θα μείνουν κλειστές.\nΗ χρήση προστατευτικής μάσκας είναι υποχρεωτική σε όλους τους κλειστούς χώρους όπως τα Μέσα Μαζικής Μεταφοράς, τα καταστήματα, νοσοκομεία, κομμωτήρια, κουρεία, διαγνωστικά κέντρα κ.ά.\nΣτις 11 Μαΐου ανοίγουν τα σχολεία μόνο για την Γ’ Λυκείου και στις 18 Μαΐου θα λειτουργήσουν οι υπόλοιπες τάξεις του Λυκείου και τα Γυμνάσια. Κλειστά θα παραμείνουν τα νηπιαγωγεία και τα δημοτικά σχολεία μέχρι 1η Ιουνίου που θα ανοίξουν αν όλα πάνε καλά.\nΓι’ αυτό και δεν θα υπάρχει δακτύλιος.\nΤέλος, όπως έχει παρουσιαστεί από τις 30 Απριλίου, ο αθλητισμός θα κινηθεί σύμφωνα με το σχέδιο για τη σταδιακή και ασφαλή επανεκκίνηση της αθλητικής δραστηριότητας…\n• Photo by Kristin Wilson on Unsplash


Φάρος του Θερμαϊκού: Αλληλεγγύη από το ΚΙΑΛΛΗ Θέρμης στους πρόσφυγες\nΑλληλεγγύη από το ΚΙΑΛΛΗ Θέρμης στους πρόσφυγες\nΤο ΚΙΑΛΛΗ (το Κοινωνικό Ιατρείο Αλληλεγγύης Θέρμης), εγκαινιάζει ένα νέο κύκλο δράσεων με στόχο την αλληλεγγύη στους πρόσφυγες της Ειδομένης.\nΟι εθελοντές του ΚΙΑΛΛΗ, κατόπιν συνεννόησης με τις εκεί εθελοντικές ομάδες, θα καλύψουν αυτήν την Παρασκευή τη βάρδια από 20.00 μμ. έως – 01.00 πμ. Θα μεταφέρουnε φαρμακευτικό υλικό, τρόφιμα σε πακετάκια για άμεση κατανάλωση που θα περιέχουν τυροπιτάκια, κρουασάν, κουλούρια κλπ (προσφορές αρτοποιών Θέρμης και ιδιωτών), τρόφιμα μακράς διάρκειας και ρούχα για τις ανάγκες των προσφύγων.\nΗ αποστολή του ΚΙΑΛΛΗ συμπεριλαμβάνει ιατρούς και νοσηλεύτριες και θα συνοδευτεί με τη διανομή, για πρώτη φορά, ειδικού τρίγλωσσου ενημερωτικού φυλλαδίου για τα δικαιώματα των προσφύγων στα ελληνικά, στα αραβικά και στα φαρσί (περσικά).\nΤο φυλλάδιο προέκυψε ως συνεργασία του ΚΙΑΛΛΗ με την Ελληνική Ένωση για τα Δικαιώματα του Ανθρώπου.\nΟι μεγάλοι «ήρωες» της προσπάθειας αυτής, είναι τα αρτοποιία της Θέρμης και του Τριαδίου που θα προσφέρουν το φαγητό για τους πρόσφυγες.\nΤο ΚΙΑΛΛΗ είναι το Κοινωνικό Ιατρείο Αλληλεγγύης Θέρμης.\nΕτικέτες εθελοντές, Θέρμη, ΚΙΑΛΛΗ, πρόσφυγες


Ντράγκι: Πρώτα ανάλυση της βιωσιμότητας του χρέους και μετά QE - Ειδήσεις - νέα - Το Βήμα Online\nΝτράγκι: Πρώτα ανάλυση της βιωσιμότητας του χρέους και μετά QE\n«Οι συζητήσεις για τη βιωσιμότητα του ελληνικού χρέους συνεχίζονται. Εχουμε εκφράσει ανησυχίες και πρέπει να ληφθούν μέτρα», τόνισε ο επικεφαλής της ΕΚΤ απαντώντας σε σχετική ερώτηση.\n20 Οκτωβρίου 2016, 16:01 Ενημερώθηκε: 20 Οκτωβρίου 2016, 16:32\nΌταν έρθει η ώρα θα συζητήσουμε ανεξάρτητα το θέμα της βιωσιμότητας, είπε, συμπληρώνοντας πως έως τότε είναι πρώιμο να γίνονται εικασίες. Πρόωρη χαρακτήρισε και την συζήτηση για αγορές ελληνικών ομολόγων στο πλάσιο του QE.\nΌσον αφορά την Πορτογαλία, ο κ. Ντράγκι προειδοποίησε ότι αν υποβαθμιστεί από την DBRS, τότε τα ομόλογα της θα αποκλειστούν από το QE.\nΟ ίδιος αναγνώρισε πως η Πορτογαλία έχει καταγράψει αξιοσημείωτη πρόοδο, αλλά υπογράμμισε πως η χώρα έχει ανάγκη από φιλόδοξες μεταρρυθμίσεις, όπως στην αντιμετώπιση των μη εξυπηρετούμενων δανείων.\n«Υπαρχει ακόμη ανάγκη για νομισματική στήριξη»\nTα επιτόκια θα παραμείνουν στα σημερινά χαμηλά ή και σε χαμηλότερα επίπεδα για παρατεταμένη χρονική περίοδο, αρκετά μετά τη λήξη του προγράμματος αγοράς στοιχείων ενεργητικού (QE), επανέλαβε ο Μάριο Ντράγκι στην καθιερωμένη συνέντευξη τύπου.\nΟ διοικητής της Ευρωπαϊκής Κεντρικής Τράπεζας υπογράμμισε πως οι μηνιαίες αγορές των 80 δισ. ευρώ θα συνεχιστούν ως το Μάρτιο του 2017 ή και αργότερα, εφόσον χρειαστεί.\nΔιευκρίνισε ωστόσο πως το Διοικητικό Συμβούλιο δεν συζήτησε σήμερα μια επέκταση του QE.\nΩστόσο τόνισε ότι Ο κ. Ντράγκι τόνισε πως η ΕΚΤ παραμένει δεσμευμένη να διατηρήσει την ίδια ποσότητα νομισματικής στήριξης και ότι θα χρησιμοποιήσει όλα τα εργαλεία που επιτρέπει η εντολή της, εφόσον αυτό κριθεί απαραίτητο.


Προετοιμάζουν χρεοκοπία με 100% ανεφάρμοστο Προϋπολογισμό – Oxtapus\noxtapus 19/11/2011 ΑΝΑΔΗΜΟΣΙΕΥΣΕΙΣ, ΑΠΟΨΕΙΣ ΕΙΔΙΚΩΝ (ΟΙΚΟΝΟΜΙΑ), ΔΝΤ, ΕΠΙΚΑΙΡΟΤΗΤΑ, ΕΥΡΩΠΑΪΚΗ ΕΝΩΣΗ, Η ΕΠΟΜΕΝΗ ΜΕΡΑ, ΜΜΕ, ΟΙΚΟΝΟΜΙΑ, ΠΟΛΙΤΙΚΗ, ΤΟ "ΚΟΥΡΕΜΑ", ΤΡΟΙΚΑ, SOCIAL NETWORKS\nΓια παράδειγμα, μειώσεις στις συνολικές αποδοχές τους, που θα κυμανθούν μεσοσταθμικά στο 35-40%, θα υποστούν οι εργαζόμενοι σε ΔΕΚΟ, ΝΠΙΔ, Ανώνυμες Εταιρείες του Δημοσίου, Δημοτικές Επιχειρήσεις και στους Οργανισμούς Εγγείων Βελτιώσεων. Το μέσο κατά κεφαλήν κόστος των αποδοχών τους μαζί με όλα τα επιδόματα εξαιρουμένων των εργοδοτικών εισφορών ανεξάρτητα αν εργάζονται 20 ή 30 χρόνια δεν θα πρέπει να ξεπερνά τα 1.900 ευρώ.Ο προϋπολογισμός του 2012, που προβλέπει δημοσιονομικό έλλειμμα 9% φέτος και 5,4% το 2012, περιλαμβάνει δέσμη 16 μέτρων – μεταξύ των οποίων και η αύξηση των αντικειμενικών αξιών των ακινήτων.\nΌλα αυτά τα υπεραισιόδοξα για να εμφανίσει έλλειμμα 9%. Υπάρχει έστω και μία περίπτωση να μαζέψουν 6,3 επιπλέον δισ. ευρώ από μία «πεθαμένη» οικονομία; Όχι βέβαια! Το ερώτημα είναι γιατί να κατασκευάζουν τέτοιους ανεφάρμοστους Προϋπολογισμούς ή γιατί δημιουργούν τέτοιες 100% απραγματοποίητες προσδοκίες στους δανειστές (αν και αυτοί ξέρουν καλύτερα από τον καθένα ότι δεν μπορεί να εφαρμοστεί ο Προϋπολογισμός).\nΑπλά για να παίξουν το παιχνίδι της χρεοκοπίας. Δηλαδή για να έρθουν σε δεύτερο χρόνο και να πουν «Δυστυχώς επτωχεύσαμεν, επειδή οι Έλληνες φοροδοαφεύγουν»;\nΉδη ο Χορστ Ράϊχενμπαχ προετοίμασε το κλίμα με τις δηλώσεις περί 60 δισ. (!) ανείσπρακτων φόρων. Κάτι που δεν υφίσταται σε ποσοστό 95%. Για να γίνει αντιληπτή η κομπίνα, σε αυτά τα 60 δισ. περιλαμβάνει και τα… 35 δισ. ευρώ που ζητά το κράτος από διάφορες εταιρείες που δεν υπάρχουν και επάνω στα οποία το ΠΑΣΟΚ προεκλογικά στήριξε το σύνθημα «Λεφτά υπάρχουν»!\nΠρόκειται για ποσά πτωχευμένων εταιρειών, ακόμα και 25 χρόνια πριν, για τα οποία είναι πιθανότερο να αναστηθούν οι ιδιοκτήτες τους, παρά αυτά να εισπραχθούν…\nΠροηγούμενο Η γλώσσα είναι το πρώτο δείγμα παρακμής μιάς κοινωνίας…\nΕπόμενη Πέντε ενέργειες που συνιστούν δέσμευση επανέλαβε ο Σαμαράς στην τρόικα


Ιστορική συγχώνευση Fiat Chrysler και Peugeot - Στην Ολλανδία η έδρα\nΙστορική συγχώνευση Fiat Chrysler και Peugeot – Στην Ολλανδία η έδρα\n3-11-2019 • 23:41μμ\nΈνα γίγαντα, που φέρνει τα πάνω κάτω στον κλάδο της αυτοκινητοβιομηχανίας, δημιουργεί η ιστορική συμφωνία συγχώνευσης των εταιριών Fiat Chrysler και PSA Peugeot. Η συγχώνευση, που έλαβε το πράσινο φως από τα διοικητικά συμβούλια των δύο εταιριών, θα οδηγήσει στη δημιουργία της τέταρτης μεγαλύτερης αυτοκινητοβιομηχανίας στον κόσμο, με αξία περίπου 50 δισ. δολάρια, συνδυασμένα έσοδα 190 δισ. δολαρίων και 410.000 εργαζομένους. Θέση διευθύνοντος συμβούλου αναλαμβάνει ο Κάρλος Ταβάρες της Peugeot PSA και πρόεδρος ο Τζον Ελκαν της Fiat Chrysler.\nΗ έδρα της νέας εταιρίας θα είναι στην Ολλανδία, ενώ θα έχει επιχειρησιακά γραφεία σε ΗΠΑ, Ιταλία και Γαλλία. Οι μετοχές της θα διαπραγματεύονται σε Νέα Υόρκη, Μιλάνο και Παρίσι.\nΣημειώνεται ότι αυτή είναι η δεύτερη προσπάθεια της Fiat Chrysler τη φετινή χρονιά να συγχωνευτεί, μετά την κατάρρευση της κυοφορούμενης συμφωνίας με τη Renault.\nΟ αναλυτής της εφημερίδας «Morningstar», Ρίτσαρντ Χίλγκερτ, δήλωσε ότι οι συνολικές πωλήσεις των Fiat Chrysler και Peugeot, μαζί με τους συνεργάτες της Κίνας, ανέρχονται σε 8.700.000 οχήματα κατά την περσινή σεζόν. Αυτό το νούμερο θέτει την υπό διαμόρφωση συμμαχία στην τέταρτη θέση από άποψη τζίρου. Μπροστά τους έχουν τη Volkswagen, την Toyota και τη Renault – Nissan Alliance.\nΟι μεγάλες ανακατατάξεις στις αυτοκινητοβιομηχανίες οφείλονται στις τεράστιες προκλήσεις που αντιμετωπίζουν σε ό,τι αφορά τα τεχνολογικά κόστη, τις αλλαγές εξαιτίας των νέων κανονισμών για τις εκπομπές ρύπων καθώς και τις μεγάλες επενδύσεις στην ηλεκτροκίνηση και τις τεχνολογίες αυτόνομης οδήγησης.


Σε ένα παράλληλο σύμπαν, ο Γιάνης Βαρουφάκης, γιορτάζει με τη σύζυγό του Δανάη Στράτου, τα τέσσερα χρόνια από την επιβολή τραπεζικής αργίας και ελέγχου στην κίνηση κεφαλαίων, κάνοντας το τραπέζι σε φίλους με τη θέα της παραπάνω εικόνας. Την ώρα που σηκώνει ψηλά το ποτήρι με το αγαπημένο του κρασί για την πρόποση, λέει για ακόμα μια φορά την ιστορική ατάκα, αναθεωρημένη και επαυξημένη.\n«Αγάπη μου, έκλεισα τις τράπεζες». Η φράση που αποδόθηκε στον τότε υπουργό Οικονομικών, Γιάνη Βαρουφάκη από δημοσιογράφο του περιοδικού New Yorker, αποτελεί ένα από τα σύμβολα της πρώτης διακυβέρνησης ΣΥΡΙΖΑ.\nΈγινε πρώτο θέμα σε όλα τα διαδικτυακά ΜΜΕ και χρησιμοποιήθηκε από την αξιωματική αντιπολίτευση και τέσσερα χρόνια μετά κανείς δεν μπορεί να πει με βεβαιότητα υπό ποιες συνθήκες και για ποιον λόγο ειπώθηκε η συγκεκριμένη φράση.\nΟ πρώην υπουργός στο περίφημο βιβλίο του «Ανίκητοι Ηττημένοι» που προκάλεσε κύμα αντιδράσεων το 2017, δεν διαψεύδει τη συγκεκριμένη φράση αλλά προσπαθεί να την εντάξει σε ένα συγκεκριμένο πλαίσιο. Όπως αναφέρει, ειπώθηκε κατά τη διάρκεια δείπνου που παρέθετε ο ίδιος και η σύζυγός του σε φίλους, στο οποίο ήταν παρών και ο δημοσιογράφος του περιοδικού.\nΟ πρώην υπουργός αφηγείται ότι περιέγραφε την «ειρωνεία και τον απόλυτο πόνο» του κλεισίματος των τραπεζών στην παρέα του και διαπίστωσε ότι είχε δημιουργήσει βαρύ κλίμα. Τότε, όπως αναφέρει, προσπάθησε να φτιάξει την ατμόσφαιρα με ένα αστείο, βάζοντας τον εαυτό του στη θέση ενός ηθοποιού, τον οποίον ο σεναριογράφος θα έβαζε να πει στη Δανάη Στράτου, «Αγάπη μου, έκλεισα τις τράπεζες», αντιγράφοντας την ταινία του Χόλιγουντ «Αγάπη μου συρρίκνωσα τα παιδιά».\nΠαίρνοντας ως αληθή την ιστορία του πρώην υπουργού, μπορούμε να του καταλογίσουμε εκτός από πολύ κακό χιούμορ και μία μεγάλη ευθύνη για το κλείσιμο των τραπεζών πριν τέσσερα χρόνια.\nΌσο κι αν έχει προσπαθήσει να διώξει από πάνω του τις ευθύνες της απόφασης, μπαίνοντας σε μία διαμάχη με την Ευρωπαϊκή Κεντρική Τράπεζα και τον διοικητή της, Μάριο Ντράγκι, η Πράξη Νομοθετικού Περιεχομένου για την τραπεζική αργία και το κλείσιμο του Χρηματιστηρίου, φέρει την υπογραφή του Γιάνη Βαρουφάκη.\nΑν η διενέργεια δημοψηφίσματος ήταν το «λυπημένο τέλος» της «περήφανης διαπραγμάτευσης» της πρώτης κυβέρνησης Τσίπρα, οι κεφαλαιακοί έλεγχοι που επιβλήθηκαν τότε και έμειναν στην ιστορία ως ιστορία ως capital controls, και δεν έχουν αρθεί ακόμα αποτελούν την οικονομική κατακλείδα της διαπραγμάτευσης.\nΉταν η κατάληξη της ατέρμονης διαπραγμάτευσης της κυβέρνησης, με τα σοφίσματα Τσίπρα, περί ζουρνάδων και χορού των αγορών, με την περίφημη Θεωρία Παιγνίων του Γιάνη Βαρουφάκη και την αντίληψη της κυβέρνησης ότι μπορεί να φέρει την Ευρωζώνη στα μέτρα της.\nΤελικά η Ευρωζώνη δεν προσαρμόστηκε ποτέ στα μέτρα της κυβέρνησης Τσίπρα, κι αν πολιτικά αυτό μπορούσε να καμουφλαριστεί με θεωρίες συνωμοσίας για απειλές και εκβιασμούς, οι αριθμοί και η οικονομία, που σπανίως λένε ψέματα, αυτή τη φορά είπαν την πάσα αλήθεια.\nΑπό την αρχή του καλοκαιριού, όταν η κυβέρνηση αποφάσισε να αποσυρθεί από το τραπέζι των διαπραγμάτευσεωνμ μέχρι το κλείσιμο των τραπεζών, τα ταμειακά διαθέσιμα είχαν εξαφανιστεί καθώς χάθηκαν πάνω από 45 δισ. ευρώ μέσα λίγους μόλις μήνες. Τράπεζα της Ελλάδος και Ευρωπαϊκή Κεντρική Τράπεζα είχαν προειδοποιήσει.\nΗ Τράπεζα της Ελλάδος στις 17 Ιουνίου προειδοποιούσε ότι «η αποτυχία στις διαπραγματεύσεις θα είναι η αρχή μιας επώδυνης πορείας που θα οδηγήσει αρχικά σε πτώχευση και τελικά στην έξοδο της χώρας από τη Ζώνη του Ευρώ και –πιθανότατα– από την Ε.Ε.». Η κυβέρνηση έβλεπε όμως από πίσω σκοπιμότητες του Γιάννη Στουρνάρα.\nΗ ΕΚΤ από τον Φεβρουάριο του 2015 δεν δεχόταν τα ελληνικά κρατικά ομόλογα και τα ομόλογα με εγγύηση Δημοσίου, στέλνοντας τις τράπεζες στον ακριβότερο μηχανισμό ρευστότητας, του ELA. Με τις διαπραγματεύσεις να τραβάνε σε διάρκεια, το αδιέξοδο να πλησιάζει στον ορίζοντα τις χρηματοοικονομικές προοπτικές και το μακροοικονομικό περιβάλλον της Ελλάδος να πηγαίνει από το κακό στο χειρότερο, τις τράπεζες να είναι υπό ασφυκτική πίεση λόγω των εκροών καταθέσεων, η Ελλάδα στρεφόταν στον ELA.\nΜετά την προκήρυξη του δημοψηφίσματος και την απόφαση της κυβέρνησης για πλήρη ρήξη, το αίτημα της κυβέρνησης για παράταση δεν δόθηκε για το δεύτερο πρόγραμμα στήριξης και όλα ήταν στον αέρα. Η χώρα πήγαινε σε δημοψήφισμα, οι τράπεζες και το Χρηματιστήριο ήταν κλειστά και η ελληνική κοινωνία διχασμένη.\nΑυτό που ο Γιάνης Βαρουφάκης θεωρούσε τόσο πιθανό να συμβεί «όσο να μην ανατείλει αύριο ο ήλιος» τελικά έγινε παρόλο που ο ήλιος ανέτειλε κανονικά.


Χρυσό μετάλλιο για κυπριακό γνωστό κρασί στο διαγωνισμό International Rosé Championship | Check In Cyprus\nΧρυσό μετάλλιο για κυπριακό γνωστό κρασί στο διαγωνισμό International Rosé Championship\nΤο Ζαμπάρτας Ροζέ 2018, κρασί παραγωγής του Οινοποιείου Ζαμπάρτα, ήταν ένα από τα λίγα κρασιά που κέρδισαν χρυσό μετάλλιο.\nΣτο φετινό International Rosé Championship, ένα διαγωνισμό αποκλειστικά αφιερωμένο στο ροζέ κρασί, η Κύπρος κατέκτησε την κορυφή, αφού το Ζαμπάρτας Ροζέ 2018, κρασί παραγωγής του Οινοποιείου Ζαμπάρτα, ήταν ένα από τα λίγα κρασιά που κέρδισαν χρυσό μετάλλιο.\nΟ διαγωνισμός, με διεθνή εμβέλεια και μοναδικός στο είδος του, απευθύνεται αποκλειστικά σε παραγωγούς ροζέ κρασιών. Δοκιμάζονται και κρίνονται μόνο ροζέ κρασιά, ώστε να εκτιμηθεί και να βαθμολογηθεί το μοναδικό προφίλ και χαρακτηριστικά αυτού του είδος κρασιού.\nΗ επιτροπή, υπό την προεδρία της Master of Wine, Elizabeth Gabay, αποτελείτο από 15 κριτές που αντιπροσωπεύουν 13 χώρες. Η διαδικασία διεξήχθη σε δύο μέρη. Τα κρασιά με τις πιο αποκλίνουσες βαθμολογίες ξαναδοκιμάστηκαν ενώ όλοι οι κριτές δοκίμασαν ξανά τα κρασιά που έλαβαν χρυσό μετάλλιο για να ανακηρύξουν τους νικητές. Φέτος, δεν απονεμήθηκαν χάλκινα μετάλλια. Μεγάλο χρυσό μετάλλιο λαμβάνουν κρασιά που έχουν λάβει βαθμολογία 93 βαθμούς και άνω, χρυσό μετάλλιο εκείνα με βαθμολογία 89-92, ασημένιο με 86-88 και χάλκινο τα κρασιά με βαθμολογία 84-55.\nΈνα από τα πιο σημαντικά κρασιά της γκάμας του Οινοποιείου Ζαμπάρτα, το Ζαμπάρτας Ροζέ, όταν πρωτοπαρουσιάστηκε πριν από 12 χρόνια, κέρδισε τις εντυπώσεις στην αγορά ενώ κατάφερε να τοποθετήσει την Κύπρο στον διεθνή χάρτη των ροζέ κρασιών εξάγοντας το στην Ελβετία, Γερμανία, Πολωνία και Ισραήλ. Το Οινοποιείο Ζαμπάρτα επενδύει ουσιαστικά στο ροζέ του καλλιεργώντας δικά του σταφύλια για την παραγωγή του διασφαλίζοντας έτσι τον πλήρη έλεγχο στη διαδικασία, από το αμπέλι μέχρι την εμφιάλωση. Οι αμπελώνες για το Ζαμπάρτας Ροζέ βρίσκονται στα χωριά Άγιος Αμβρόσιος, Άγιος Νικόλαος και Κοίλη. “Το Ζαμπάρτας Ροζέ αποτελεί για μένα τρόπο έκφρασης της οινολογικής μου ιδιοσυγκρασίας. Έχει το δικό του ιδιαίτερο χαρακτήρα, ξεχωρίζει και κρίνεται θετικά, βελτιώνεται χρονιά με χρονιά και παραμένει σταθερό στα ποιοτικά του χαρακτηριστικά.”, αναφέρει ο οινοποιός Μάρκος Ζαμπάρτας.\nΤο Ζαμπάρτας Ροζέ είναι ένα χαρμάνι των ποικιλιών Λευκάδα (60%) και Cabernet Franc (40%). Ένα κρασί, για όλες τις εποχές, με έντονο ρουμπινί χρώμα και αρώματα φράουλας, μικρών κόκκινων φρούτων, ροδοπέταλων, ροδιού. Στο στόμα είναι πλούσιο, με μέτριο και ευχάριστο σώμα και μακρά, απολαυστική επίγευση. Το Ζαμπάρτας Ροζέ είναι ένα γαστρονομικό κρασί. Συνοδεύει άριστα κυπριακούς μεζέδες, γεύσεις της Μεσογείου και της Μέσης Ανατολής ενώ «παντρεύεται» εξίσου εξαιρετικά, με πιάτα της ασιατικής κουζίνας. Η γκάμα των κρασιών του Οινοποιείου Ζαμπάρτα διανέμεται στην Κύπρο από τη Βάσσος Ηλιάδης Λτδ.


Η πολιτικοί κληρονόμοι του Γιώργου Παπανδρέου πέθαναν χωρίς να προλάβουν να τον κληρονομήσουν! | Iconology2009's Blog\n« Πάμε γι’άλλα!\nΆδραξε και τη νύχτα! »\nΗ πολιτικοί κληρονόμοι του Γιώργου Παπανδρέου πέθαναν χωρίς να προλάβουν να τον κληρονομήσουν!\nΗ χαρά του μαραζιάρη: το ξέφρενο πανηγύρι ανούσιων, κλσε, νυσταλέων δηλώσεων και ο συμβολισμός ενός μαραμένου τριαντάφυλλου στα αδέξια χέρια του ποδηλατορίχτη.\nΠάντα, σε κάθε εκλογές, υπάρχουν υψηλόβαθμα στελέχη της κυβέρνησης, που πέφτουν θύματα στον εκλογικό αγώνα . Αυτό είναι και αναμενόμενο και φυσικά και ενδεχομένως καλοδεχούμενο αφού είναι ο φυσικός τρόπος να ανανεώνεται έτσι το πολιτικό προσωπικό. Με την παρούσα όμως εκλογή της 6ης Μαΐου του 2012 τα πράγματα πήραν μιαν ασυνήθιστη τρόπή. Ναι, είναι αλήθεια, ότι οι εκλογικές συγκυρίες ήταν εντελώς ιδιαίτερες και έκτακτες και σε μεγάλο βαθμό διαπέρασαν οριζόντια όλα τα κόμματα που θα βρεθούν στο Κοινοβουλιο-με την εξαίρεση ίσως του ΚΚΕ.\nΤο ΠΑΣΟΚ έζησε μια πανωλεθρία-αναμενόμενη το δίχως άλλο-που έχει όμως και επί πλέον επιμέρους χαρακτηριστικά που αξίζει να αναφερθούν με ιδιαίτερη επίταση, γιατί τα συμπεράσματα που βγαίνουν βοηθούν στην αναλυση του δυναστικού γιωργοαπανδρεϊκού φαινομένου που τόσο καιρό αυτό το μπλογκ πλήττει με ιδιαίτερη σφοδρότητα σαν ένα είδος καρκινώματος στο πολιτικό μας σύστημα.\nΜε την ανάρρηση του στο θρόνο του ΠΑΣΟΚ -με τη μεσαιωνική, καισαροπαπική μέθοδο του δαχτυλιδιού-ο Γιώργος Παπανδρέου, επικαλούμενος και τα κυριαρχικά κληρονομικά δικαιώματα του πάνω στο κόμμα και χρησιμοποιώντας ακόμη και επώνυμους κλακαδόρους που του ζητούσαν το ναπολεόντειας αντίληψης «ΓΙΩΡΓΟ ΑΛΛΑΞΕ ΤΑ ΟΛΑ», προχώρησε σε ριζική ανανέωση του πολιτικού προσωπικού του ΠΑΣΟΚ. Νέα στελέχη, που στην υπερσυντριπτική τους πλειοψηφία προέρχονταν απ’το πουθενά των ιδιωτικών γυμναστηρίων των βόρειων προαστίων, κολεγιόπαιδα με αμφίβολης αξίας πτυχία και σίγουρα μέτριες γνώσεις και ακόμη πιο σίγουρα άκαπνοι φλώροι που σύρθηκαν εκόντες άκοντες από τις μπάρες των γυμναστηρίων ή των κλαμπ, βρέθηκαν ξαφνικά από τη μιά στιγμή στην άλλη να διαχειρίζονται τις τύχες ενός Υπουργείου ή μιας Γραμματείας Υπουργείου. Για ολα αυτά τα απολίτικα και κατά βάση φαιδρά άτομα η όλη εμπειρία φάνταζε σαν ένα διάλειμμα πολιτικού εξωτισμού. Ο φυσικός χώρος της απολύτως απολίτικης Μάγιας Τσόκλη για παράδειγμα ήταν η Κένυα ή η Μογγολία και ξαφνικά ο προσωπικός της φίλος Γιώργος Παπανδρέου την έστειλε για σαφάρι στο κέντρο της Αθήνας, στη Ζούγκλα που λέγεται Βουλή! Γουάου! Αυτό για την τυχοδιώκτισα των πέντε ηπείρων ήταν όντως μια εμπειρία εξωτική! Θα διερευνούσε-χωρίς κάμερα πια, για τη χαρά των ωραίων της ματιών μόνο, τα άδυτα των αδύτων της Ελλάδας! Τι καλά! Και χωρίς φυσικά να χάσει τη δουλειά της που θα την έστελνε από Νέα Ζηλανδία μέχρι Φινλανδία.(αυτό που λέμε διπλή αργομισθία).\nΤα κριτήρια επιλογής ανώτερου και ανώτατου πολιτικού προσωπικού από τον Γιώργο Παπανδρέου δεν ήταν ασφαλή και φυσικά καθόλου, μα καθόλου , μα εντελώς καθόλου συμβατικά. Σε μια εποχή που οι πάντες έχουν πια μεταπτυχιακά και μάστερ, καταντάει ανιαρό να διαλέγεις πολιτικό προσωπικό με τέτοια κριτήρια. Θα ήταν τολμηρό να πούμε πως ένα πρώτο κριτήριο ήταν η ανάλωση εργατοωρών σε γυμναστήρια σε ποδηλατοδρόμια, σε κολυμβητήρια ή σε ναυτικούς ομίλους; Όχι, αν και δεν ήταν τόσο στενά αυτά τα κριτήρια: Το τένις κλάμπ ήταν μια εναλλακτική όπου μπορούσε ένα υψηλόβαθμο στέλεχος του Παπανδρέου να βρει την τύχη του-νομιζω ο Παμπούκης-αλλά και μια λαμπρή δεξίωση στο Υπουργείο Εξωτερικών μπορεί ξαφνικά να σου αποκαλύψει μια συναρπαστική προσωπικότητα κάποιου που απλώς κάνει χρέη κάτι ανάμεσα σε γραμματέα και στυλάτο,κομψό γκαρσόνι-δύσκολα μπορούσες να ξεχωρίσεις τι απ’τα δυό έκανε ακριβώς-μιλώ για την εξόφθαλμα καλύτερη επιλογή του Γιώργου Παπανδρέου για το απολύτως κρίσιμο Υπουργείο Εξωτερικών, τον ένα, τον μοναδικό, τον αμίμητο, τον συγκλονιστικό Δημήτρη Δρούτσα! Ο Δελαπατρίδης επιτέλους Υπουργός!\nΤα δυό χρόνια της θητείας του Γιώργου Παπανδρέου πέρασαν σαν νεράκι,σαν νεράκι αναμιγμένο με αίμα και μπόλικο ιδρώτα. Τα καλοκαίρια οι πλατείες στέναζαν και οι ιαχές του κόσμου τρυπούσαν τα κομψά αφτιά των εκλεκτών του Παπανδρέου, που με ωτασπίδες και αντιασφυξιογόνες μάσκες προσπαθούσαν να ολοκληρώσουν το πρόγραμμα ασκήσεων στο Holmes Place Athens Club του City Link ή στο Γυμναστήριο που επί τούτω κτίστηκε και επανδρώθηκε στο ΥΠΕΞ ή τέλος πάντων στο Γυμναστήριο της Μεγάλης Βρεττανίας. Η ρουτίνα της καλοζωΐας και της ευμάρειας ΟΥΤΕ ΜΙΑ ΜΕΡΑ ΔΕΝ ΕΓΚΑΤΕΛΕΙΨΕ την ζωή του Γιώργου Παπανδρέου και των συνεργατών του. Στα δύο μόλις χρόνια εξουσίας πρόλαβαν να αποκτήσουν συνήθειες συβαριτισμού τέτοιες που οι νωθρές ήδη πνευματικά φύσεις τους έγιναν ακόμη νωθρότερες και νυσταλέες. Και όταν έφτασαν οι εκλογές-κάποτε θα έφταναν!-δεν τους βρήκαν σε φόρμα ούτε σε διάθεση να αγωνιστούν. Εξάλλου ο μέντοράς τους-ο Παπανδρέου μέντορας! μεταμοντέρνο αλβανοειδές ανέκδοτο-είχε ήδη εδώ και καιρό αποσυρθεί απότην εξουσία και ακροβατούσε ανάμεσα σε φθορά και αφθαρσία κι ετσι έπαψε πια να τους εμπνέει και να τους καθοδηγεί. Έτσι όλη αυτή η ομάδα του Γιώργου Παπανδρέου άρχισε να σκορπάει στα τέσσερα σημεία του ορίζοντα, εκεί από όπου και τους είχε περιμαζέψει:\nΟ Δρούτσας ξαναγύρισε στο πόστο του στην Ευρώπη, η Μπιρμπίλη έτυχε της σκανδαλιστικής εύνοιας-προσωπική φίλη της δυναστείας γαρ-να πάρει το ακριβοπληρωμένο πόστο του πρεσβευτή μας στον ΟΟΣΑ στο Παρίσι(Παρίσι! Γουάου!), ο Λαμπρίνίδης γύρισε στα δικηγορικά του(?) καθήκοντα στις ΗΠΑ,ο Παμπούκης-καλά εσύ έφυγες νωρίς-στα δικά του δικηγορικά και πανεπιστημιακά καθήκοντα που κληρονόμησε απ’τους πανεπιστημιακούς γονείς του(δυναστείες!). Ο καλύτερος όλων, ο μοχθηρός Μόσιαλος, αφού πρόλαβε να μαχαιρώσει την εντελώς ύστατη ώρα τον ευεργέτη του Παπανδρέου και προσπάθησε με ίντριγκες να μπει σε διάφορες ομάδες και να λάβει προνομιακό πόστο για την επόμενη μέρα, πρόλαβε στους μόλις τέσσερις μήνες και άφησε πίσω του την οσμή ενός πολύ δύσοσμου σκανδάλου με τα γενόσημα και μην έχοντας να δώσει πειστικές εξηγήσεις προτίμησε να την κάνει με ελαφρά, μουλωχτά πηδηματάκια για το Λονδίνο, αποφεύγοντας και τις εξηγήσεις αλλά και τις εκλογές που διαισθητικά καταλάβαινε ότι δεν έχει καμιά ελπίδα να τις κερδίσει και αφού καμιά πιθανοτητα δεν υπήρχε για επανένταξη του στο ψηφοδέλτιο επικρατείας.\nΤο εκλογικό δράμα του περιβάλλοντος Παπανδρέου είναι ακόμη πιο σπαρταριστό. ΟΥΤΕ ΕΝΑΣ, ΟΥΤΕ ΕΝΑΣ ΑΠΟ ΤΟΥΣ ΕΥΝΟΟΥΜΕΝΟΥΣ ΤΟΥ ΓΙΩΡΓΟΠΑΠΑΝΔΡΕΪΚΟΥ ΠΕΡΙΒΑΛΛΟΝΤΟΣ,ΟΥΤΕ ΕΝΑΣ ΔΕΝ ΚΑΤΑΦΕΡΕ ΝΑ ΕΠΑΝΕΚΛΕΓΕΙ! Αυτό σε απλά ελληνικά σημαίνει ότι η ήττα του ΠΑΣΟΚ είναι πρωταρχικά και κύρια ΗΤΤΑ ΤΟΥ ΠΑΠΑΝΔΡΕΪΚΟΥ ΠΕΡΙΒΑΛΛΟΝΤΟΣ! Οι ψηφοφόροι του ΠΑΣΟΚ, οι λίγοι που του έμειναν καταψήφισαν μαζικά την πολιτική του κυρίαρχου πολιτικού της διετίας και της αυλής του. Είναι ενδεικτικό ότι ακόμη και αυτή η ομάδα που φάνηκε να βρίσκεται κοντά στο παπανδρέϊκό στρατόπεδο, εννοώ τους Κατσέλη και Καστανίδη η πανωλεθρία τους ήταν κυριολεκτικά συντριπτική.\nΕπιφανέστατα στελέχη του Γι’ωργου Παπανδρέου,με προσβάσεις στους επικοινωνιακούς μηχανισμούς της μιντιοκρατίας-ο Ραγκούσης απόλαυσε την σκανδαλιστικότερη εύνοια υπερπροβολής από κάθε άλλον Υπουργό του ΠΑΣΟΚ-το in.gr είχε τη συνέντευξη του επί έξι ολόκληρες μέρες στη πρώτη του σελίδα-ο Γερουλάνος -μαζί με την Ρεπούση (μα πού τα βρήκε, πού τα βρήκε τόσα λεφτά; η κυρία;)-έκανε την μακράν πιο πολυέξοδη και μακροχρόνια καμπάνια στο διαδίκτυο και προνομιούχοι όπως ο Σηφουνάκης το χρήμα δεν τους έλειψε για να κάνουν κάτι ανάλογο στη περιφέρεια τους. Μπεγλίτης, Πεταλωτής, Ξυνίδης, εξαφανισμένοι δια παντός όπως-φυσικά και ο Παπακωνσταντίνου που υποτίθεται θα κληρονομούσε την εκλογική πελατεία του Πάγκαλου. Φερέλπιδες-δύο μόλις χρόνων πολιτικοί-και απέλπιδες!\nΚάθε πολιτικός ηγέτης αποσυρόμενος αφήνει στο κόμμα του σαν παρακαταθήκη του το άθροισμα των ιδεών του και την αύρα των επιτυχιών του καθώς και το έμψυχο υλικό των συνεργατών του, που με την ποιότητα τους εμπλουτίζουν το πολιτικό προσωπικό του κόμματος κατ’αρχάς, της χώρας φυσικά και αποτελούν τη μαγιά για την επόμενη ηγετική γενιά. Τι άφησε ο Γιώργος Παπανδρέου στο δικό του έρημο κόμμα; Έρημο! Στέγνη! Ρημαδιό. Οι ιδέες του(?) είναι κυμματάκια που τον σπρώχνουν απαλά με το κανό του όλο και πιο μακριά από το λαό που πρόδωσε άπονα-και από τον οποίο ΣΥΣΤΗΜΑΤΙΚΑ ΠΙΑ ΚΡΥΒΕΤΑΙ. Και το έμψυχο υλικό είναι κι αυτό σκορπισμένο στους τέσσερις ανέμους της τρικυμιώδους ανεπάρκειας του. Νοιμιζω ότι αυτό δεν έχει ξαναγίνει στα ελληνικά πολιτικά χρονικά. Σου δίνει την αίσθηση 8 χρόνων ηγεσίας στο κενό, σαν να μην είχε υπάρξει, σαν να μην έχει αφήσει τίποτε δημιουργικό. Αλλά τα ερείπια που χάσκουν και καπνίζουν δείχνουν ότι κάτι πολύ κακό πέρασε από δω. Ένας ώριμος άνδρας λιάζεται ή παίζει στη παραλία, ανέμελος: είναι ο σίφουνας που πριν λίγο πέρασε από τον ανέφελο ουρανοό της Ελλάδας, τάκανε όλα ρημαδιό και τώρα ξεκουράζεται σε μια ήσυχη γωνιά της πατρίδας που κατέστρεψε. Μόνος! ΜΟΝΟΣ!\nThis entry was posted on Μαΐου 8, 2012 at 8:27 πμ and is filed under Γιώργος Παπανδρέου, Εκλογές 6ης Μαΐου 2012, Η ιστορία που εκδικείται, Ολοι οι άνθρωποι του Προέδρου.\tYou can follow any responses to this entry through the RSS 2.0 feed. You can leave a response, or trackback from your own site.


φωτιά Archives - Page 4 of 8 - Lost Atlantis\nΑρχική / Tag Archives: φωτιά (page 4)\nΜυστικά τα οποία έχουν να κάνουν με το σχεδιασμό τους αλλά και την εφευρετικότητα των κατασκευαστών τους οι οποίοι κάθε άλλο παρά τυχαίες κινήσεις έκαναν. Τα πάντα είχαν μελετηθεί ώστε να ώστε να μπορούν να προστατεύουν με τον καλύτερο τρόπο τους κατοίκους τους. Διαβάστε αναλυτικά ορισμένα από τα μεγαλύτερα μυστικά …\n28 Ιουνίου, 2016\tΑρχαία Ελλάδα\nεποχή της πλήρους επικράτησης του χριστιανισμού. Θα πρέπει να τονίσουμε ιδιαίτερα ίσως εδώ ότι, παρ’ όλο το διωγμό που υπέστη ο αρχαίος ελληνικός πολιτισμός ως ειδωλολατρική πρακτική, κύρια από τον αυτοκράτορα Θεοδόσιο το 392 μ.Χ., η λατρεία του Ασκληπιού και ιδιαίτερα η φροντίδα υγείας στα Ασκληπιεία δεν έγινε κατορθωτό να …\n21 Ιουνίου, 2016\tΕπικαιρότητα, Ορθοδοξία\nΟι Έλληνες συντηρητές θα επισκευάσουν τον Πανάγιο Τάφο με καρφιά τιτανίου, σε εργασίες που θα διαρκέσουν 9 μήνες, αναστηλώνοντας το παρεκκλήσι που είναι χτισμένο πάνω και γύρω από την αίθουσα όπου πιστεύεται ότι ετάφη η σορός του Ιησού, πριν την ανάστασή του. Το παρεκκλήσι καταρρέει κάτω από το ίδιο το …\nΤο Ολλανδικό πλοίο Ourang Medan, ένα ανεξιχίαστο μυστήριο\n15 Ιουνίου, 2016\tΜεταφυσικό, Μυστήρια\nΟ ασυρματιστής αυτού του πλοίου, αναφερει πως όλοι οι επιβαίνοντες καπετάνιος, αξιωματικοί αλλα και ναυτές στο πλοίο του,ηταν νεκροί ενώ λιγο μετά αρχίζει να φωναζει μέσω του ασυρμάτου,και καθώς το σήμα χαλούσε,φώναξε «πεθαίνω». Οταν τελικά τα δύο Αμερικανικα φορτηγά πλοία σπευδουν στο σημείο οπου ειχε δηλώσει ο ασυρματιστής και …\n14 Ιουνίου, 2016\tΑρχαία Ελλάδα\nΚατά μια άλλη μαρτυρία, ο Πήγασος γεννήθηκε από το αίμα που έπεσε στη θάλασσα. Τότε ο Περσέας ιππεύοντας αυτόν κατάφερε να διαφύγει τη καταδίωξη των άλλων δύο γοργόνων, αδελφών της Μέδουσας ή, με την πιο συνηθισμένη μορφή του μύθου, με τα φτερωτά σανδάλια του. Γόνος του θεού των υδάτων ο …\n23 Μαΐου, 2016\tΑρχαία Ελλάδα\nΤα απίστευτα τεχνολογικά επιτεύγματα των προγόνων μας φαίνεται να έχουν υποχωρήσει κάτω από το πελώριο βάρος των κολοσσιαίων συνεισφορών τους σε αυτό που ονομάζουμε γέννηση του σύγχρονου κόσμου, αν και αυτό μόνο άδικο μπορεί να χαρακτηριστεί. Γιατί οι αρχαίοι ημών πρόγονοι έκαναν τη μεγάλη πολιτισμική διαφορά και στον τομέα της …\nΟι παράξενοι Τελχίνες της Ρόδου\nΊσως εξαιτίας της Νέμεσης να θεωρούνταν βάσκανοι˙ μάλιστα είχαν τόσο ‘‘κακό μάτι’’ που είχε βγει κι η παροιμία: «Τελχίνος ην βασκαίνων βαρύτερος». Και επειδή οι αρχαίοι θεωρούσαν την φώκια βάσκανο ζώο έλεγαν πώς οι Τελχίνες είχαν χέρια φώκιας. Επίσης πίστευαν ότι οι φώκιες πηγαινοέρχονταν μεταξύ του κόσμου των νεκρών …


Ποιό είναι το αυτοκίνητο που δεν πήρε ούτε… ένα αστέρι στο crash-test του EuroNCAP; – carzine.gr\nΠοιό είναι το αυτοκίνητο που δεν πήρε ούτε... ένα αστέρι στο crash-test του EuroNCAP;\nTα τελευταία χρόνια τα crash test του EuroNCAP δείχνουν ότι τα αυτοκίνητα έχουν εξελιχθεί σε μεγάλο βαθμό, προσφέροντας εξαιρετική παθητική ασφάλεια. Ως εκ τούτου ελάχιστα από τα νέα μοντέλα πέφτουν κάτω από τα πέντε αστέρια, με κάποιες υποδεέστερες επιδόσεις σε επιμέρους τομείς.\nΣτο νέο κύκλο δοκιμών όμως που ανακοίνωσε το EuroNCAP υπήρχε και μία δυσάρεστη έκπληξη. Ένα αυτοκίνητο που δεν πήρε ούτε ένα αστέρι στα crash tests. Πρόκειται για το Fiat Punto το οποίο σύμφωνα με το Ινστιτούτο είναι το χειρότερο αυτοκίνητο που έχουν δοκιμάσει τελευταία. Γιατί όμως συμβαίνει αυτό;\nΕπειδή πολύ απλά το Punto είναι ένα «παλιότερο» τεχνολογικά μοντέλο που λανσαρίστηκε το 2005 και επειδή βρίσκεται ακόμη στην παραγωγή ο Euro NCAP θεώρησε να το αξιολογήσει με τα πλέον αυστηρότερα σημερινά κριτήρια. Ο Euro NCAP προσπαθεί να δώσει έμφαση στην διαφορά και στην ασφάλεια που προσφέρει ένα σύγχρονο αυτοκίνητο με ένα παλιότερο με προδιαγραφές πριν από 12 χρόνια, αλλά ακόμη και έτσι η κατάσταση είναι κάπως άδικη για το μοντέλο της Fiat.\nΌπως και να έχει το θέμα, το… άμοιρο το Punto (αυτό που δοκιμάστηκε ήταν ένα πεντάθυρο 1.2 με 65 άλογα) θα μείνει στην ιστορία ως το μοντέλο που απέσπασε μηδέν αστέρια επειδή προφανώς απουσιάζουν όλα τα νέα συστήματα υποβοήθησης του οδηγού και ειδικότερα το αυτόνομο φρενάρισμα (AEB ή Autonomous Emergency Braking).\n«Το 2005 το Fiat Punto είχε πετύχει μία καλή βαθμολογία. Ωστόσο, ο Euro NCAP ανεβάζει συνεχώς τα στάνταρ αξιολόγησης και το Punto πήρε μόλις 51% στην προστασία των επιβατών και είναι περίπου 30% χαμηλότερα από τον μέσο όρο των supermini που δοκιμάστηκαν το 2017» σχολιάζει ένας ειδικός στην Thatcham Research. Στην προστασία παιδιών το σκορ ήταν 43%, στους πεζούς 52% και 0% στα συστήματα υποβοήθησης.\nΤώρα, στον τελευταίο κύκλο αξιολόγησης για φέτος τα Dacia Duster, Kia Stonic και MG ZS πήραν τρία αστέρια για τον λόγο ότι στις βασικές τους εκδόσεις δεν περιλαμβάνουν ηλεκτρονικά συστήματα υποβοήθησης. Κάτι που με το προαιρετικό πακέτο το Kia Stonic παίρνει πέντε αστέρια (τέσσερα το Aygo), όποτε αντιλαμβάνεστε πόσο καθοριστικός παράγοντας είναι τα ηλεκτρονικά (και κυρίως το σύστημα αποφυγής σύγκρουσης ή αυτόνομη πέδηση). Το ίδιο ισχύει για τα Toyota Aygo, Alfa Romeo Giulietta, Ford C-MAX / Grand C-Max, Opel / Vauxhall Karl και DS 3.\nΜε πέντε αστέρια αξιολογήθηκαν τα BMW 6 Series GT, Hyundai Kona, Jaguar F-Pace, Kia Stinger και Toyota Yaris. Όπως και να έχει μέσα σε όλα αυτά αναμένεται και η απάντηση της Fiat που προφανώς θα αισθάνεται αρκετά ριγμένη σ’ αυτή την διαδικασία, αν και τυπικά το EuroNCAP έχει την δική του ισχυρή θέση.\nΣε αυτό το άρθρο:EuroNCAP, Fiat Punto, Μηδέν αστέρια\n13/12/2017 στις 9:34 μμ\nΤελικά τι να πιστέψει κανείς. Το έχουν κάνει όπως Τις δημοσκοπήσεις. Ο κάθε ένας τα παρουσιάζει όπως του βολέψει.


Παρλάπιπας: Κώστας Ουίλς - Costas Wills 09 11 2019 "ΕΛΛΑΔΑ ΩΡΑ ΜΗΔΕΝ"\nΚώστας Ουίλς - Costas Wills 09 11 2019 "ΕΛΛΑΔΑ ΩΡΑ ΜΗΔΕΝ"\nΤελικὰ εἶστε εὐχαριστημένος ποὺ ὁ κάθε Ὀρθόδοξος Χριστιανὸς φέτος θὰ βάψει τὰ αὐγά του, θὰ ἀγοράσει τὰ τρόφιμα του...καὶ δὲν θὰ κάνει περιφορὰ τοῦ Ἐπιταφίου δὲν θὰ κοινωνήσει τὸ Σῶμα καὶ τὸ Αἷμα τοῦ Χριστοῦ; - Ἐπιστολὴ Ὀρθόδοξου υπερπολύτεκνου πρὸς τὸν Ἀρχιεπίσκοπο Ἀθηνῶν καὶ πάσης Ἑλλάδος κ.κ. Ἱερώνυμο Θεσσαλονίκη 3/4/2020 ΜΑΚΑΡΙΩΤΑΤΕ Μὲ συναίσθημα εὐθύνης γιὰ...\nΒουλευτής της ΝΔ: »Να προετοιμαζόμαστε για θερμό επεισόδιο με την Τουρκία» - Ξεκάθαρος ο γνωστός βουλευτής. ΗΤουρκία προκαλεί σε όλα τα επίπεδα παρά την πανδημία. Η πατρίδα [...] The post Βουλευτής της ΝΔ: »Να προετοιμαζόμαστε για...\nΠάτρα: Σοβαρό τροχαίο με τραυματία στην οδό Ακρωτηρίου - ΙΧ συγκρούστηκε με φορτηγό Σοβαρό τροχαίο ατύχημα σημειώθηκε το απόγευμα της Παρασκευής στη συμβολή των οδών Ακρωτηρίου και Γλαύκου στην Πάτρα. Σύμφωνα μ...\nOΛΟΚΛΗΡΗ Η ΣΥΝΕΝΤΕΥΞΗ Γιατροί Πρώτης Γραμμής:Αυτή είναι η αλήθεια που σας κρύβουν [VIDEO] - *Δεν είναι δυνατόν να συγκαλύπτουν την αλήθεια…,δήλωσαν οι γιατροί της ΟΕΝΓΕ (Ομοσπονδία Ενώσεων Νοσοκομειακών * *Γιατρών Ελλάδας) σε συνέντευξη τύπου που...\nΤα αραβικά είναι η πρώτη γλώσσα σε έξι από εννέα νηπιαγωγεία στο Ronneby της Σουηδίας - Freepen.gr - Δεδομένου ότι οι νεοαφιχθέντες μετανάστες και οι οικογένειές τους τείνουν να ζουν σε λίγες περιοχές του δήμου, το εξήντα έως ογδόντα εννέα...\nΚΟΡΟΝΟΪΟΣ: ΑΚΟΜΗ ΚΑΙ Ο ΤΡΑΜΠ ΘΕΛΕΙ ΝΑ ΠΑΓΩΣΕΙ ΤΙΣ ΠΛΗΡΩΜΕΣ ΤΩΝ ΔΑΝΕΙΩΝ ΤΟΥ ΣΤΗΝ DEUTSCHE BANK !!! - Ο Οργανισμός Trump, η οικογενειακή επιχείρηση του Αμερικανού Προέδρου Donald Trump βρίσκεται σε ανεπίσημες συζητήσεις με την Deutsche Bank για μια ρύθμισ...


Μέτρα εξπρές για το «έγκλημα κατά της ανθρωπότητας» στη Λιβύη | Η Εφημερίδα των Συντακτών\nΑπό διαμαρτυρία ενάντια στα σύγχρονα σκλαβοπάζαρα στη Λιβύη έξω από την πρεσβεία της στο Παρίσι την περασμένη εβδομάδα | AP Photo/Thibault Camus\n01.12.2017, 10:32 | Ετικέτες: Λιβύη, εγκλήματα, πρόσφυγες\nΕκ των υστέρων –ως συνήθως– «τρέχουν» τώρα να ξεκάνουν το κακό που εν πολλοίς προκάλεσαν... Για τις κυβερνήσεις και την ηγεσία της Ε.Ε. ο λόγος, που «ξύπνησαν» τώρα για το ανθρωπιστικό και όχι μόνο δράμα των προσφύγων και μεταναστών στη Λιβύη, σε μεγάλο βαθμό εξαιτίας της ευρωπαϊκής απόφασης για κλείσιμο (και) του διαδρόμου της Κεντρικής Μεσογείου μέσω χρηματοδότησης των λιβυκών αρχών και εκπαίδευσης της εγχώριας ακτοφυλακής, προκειμένου τα θύματα διακινητών και δουλεμπόρων να καθηλώνονται εκεί σε αποτρόπαιες συνθήκες και να μην αποπειρώνται τον –συχνά θανατηφόρο– διάπλου προς την Ευρώπη.\n«Ξυπνητήρι» αποτέλεσε το πρόσφατο τηλεοπτικό ρεπορτάζ του CNN, που κατέγραψε με κάμερα την αγοραπωλησία Αφρικανών μεταναστών-σκλάβων στη Λιβύη: μια από τις πλείστες θηριωδίες που εκτυλίσσονται εδώ και πολύ καιρό στην άναρχη χώρα για τις οποίες η Ε.Ε. έκανε τα στραβά μάτια, αγνοώντας κυνικά τις εκθέσεις διεθνών οργανισμών και ανθρωπιστικών οργανώσεων.\nΓια «το άκρον άωτον της υποκρισίας» της Ε.Ε. έκανε λόγο με άρθρο του στη «Monde» o γενικός διευθυντής του γαλλικού παραρτήματος των Γιατρών Χωρίς Σύνορα, Τιερί Αλαφόρ-Ντιβερζέ, αποκαλώντας τους Ευρωπαίους συνένοχους αυτού του αίσχους και ζητώντας τους να «δώσουν δυνατότητα διαφυγής» και πρόσβαση σε διαδικασία εξέτασης ασύλου σε όλους τους καθηλωμένους «στην παγίδα της Λιβύης που έστησαν εν μέρει Γαλλία και Ε.Ε.»...\nΣτο περιθώριο λοιπόν της διήμερης συνόδου κορυφής Ευρωπαϊκής και Αφρικανικής Ενωσης στο Αμπιτζάν της Ακτής Ελεφαντοστού –όπου κυριάρχησαν οι «αποκαλύψεις» για την αναβίωση σκλαβοπάζαρων στην Αφρική και δη στο άντρο ανομίας της Λιβύης, χαρακτηριζόμενα (δικαίως, πλην όψιμα και αποσπασματικά) ως «έγκλημα κατά της ανθρωπότητας»– αποφασίστηκε η λήψη μέτρων-εξπρές.\nΜε πρωτοβουλία του παριστάμενου Γάλλου προέδρου Εμανουέλ Μακρόν, εννιά χώρες, ανάμεσά τους Λιβύη, Γαλλία, Γερμανία, Νίγηρας και Τσαντ, συμφώνησαν να ξεκινήσουν «εξαιρετικά επείγουσα επιχείρηση» απομάκρυνσης και επαναπατρισμού των Αφρικανών, στην πλειονότητά τους, εγκλωβισμένων σε λιβυκό έδαφος.\nΟ αριθμός τους έχει αυξηθεί δυσθεώρητα τους τελευταίους μήνες λόγω σφραγίσματος του μεσογειακού διαδρόμου, φτάνοντας πια τους 400.000 -700.000, μεταξύ των οποίων πολλά γυναικόπαιδα, όπως κατήγγειλε στη σύνοδο ο πρόεδρος της Επιτροπής της Αφρικανικής Ενωσης, Μούσα Φάκι Μαχάματ. Πρόσθεσε πως τουλάχιστον 3.800 είναι έγκλειστοι σε ένα μόλις από τα 42 επίσημα κέντρα κράτησης των λιβυκών αρχών και πρέπει να απομακρυνθούν πάραυτα.\nΠαραμένει άγνωστο όμως πόσα είναι τα «ιδιωτικά» κολαστήρια, όπου φυλακίζουν τα θύματά τους διακινητές, δουλέμποροι και αντιμαχόμενες πολιτοφυλακές που αποτελούν συγκοινωνούντα δοχεία, συχνά σε αγαστή συνεργασία με μέλη της ακτοφυλακής και άλλους Λίβυους αξιωματούχους.\nΑπό την άλλη, η αναγνωρισμένη από τον ΟΗΕ κυβέρνηση της Λιβύης ελέγχει ένα μικρό μόνο κομμάτι της λιβυκής επικράτειας, οπότε τίθεται εύλογο ερώτημα πώς θα υλοποιηθούν τα συμφωνηθέντα. Για διασυνδέσεις εγκληματικών συμμοριών και με τρομοκρατικές οργανώσεις, τις οποίες χρηματοδοτούν μέσω τραπεζών και άλλων σκοτεινών διόδων πληρωμής, μίλησε ο Μακρόν, αναφερόμενος σε «συλλήψεις» και «συγκεκριμένες στρατιωτικές και αστυνομικές δράσεις στο έδαφος που θα εντοπίσουν αυτά τα δίκτυα».\nΓι’ αυτό τον σκοπό, ΟΗΕ, Ευρωπαϊκή και Αφρικανική Ενωση συστήνουν επιχειρησιακή ομάδα με τη συμμετοχή στελεχών της αστυνομίας και των υπηρεσιών πληροφοριών, εξαγγέλλοντας επιβολή κυρώσεων και πάγωμα περιουσιακών στοιχείων στους σεσημασμένους διακινητές. Ο Γάλλος πρόεδρος υποστήριξε πως η επιχείρηση απομάκρυνσης και επαναπατρισμού των εγκλωβισμένων στη Λιβύη θα ξεκινήσει τις επόμενες μέρες ή εβδομάδες, υπό τον συντονισμό του Διεθνούς Οργανισμού Μετανάστευσης.\nΕξαιρετικά ευάλωτοι άνθρωποι, που θα εκτιμηθεί πως δικαιούνται άσυλο, σχεδιάζεται να μεταφερθούν στο Τσαντ ή στον Νίγηρα για να μετεγκατασταθούν σε τρίτη χώρα της Ευρώπης ή άλλης περιοχής. Ηδη, πάντως, Νιγηρία, Γκάνα και Ακτή Ελεφαντοστού άρχισαν να επαναπατρίζουν με ναυλωμένες πτήσεις εκατοντάδες υπηκόους τους, που παρέμεναν αιχμάλωτοι στη Λιβύη. Και βλέπουμε...


Δημήτρης Λιάπης: Δέθηκα συναισθηματικά με τους παίχτες και το ΔΣ | Όλα τα γκολ - Αθλητική ενημέρωση 24/7\nΔημήτρης Λιάπης: Δέθηκα συναισθηματικά με τους παίχτες και το ΔΣ\nΣτις πρώτες του δηλώσεις ο νέος βοηθός προπονητή και συνεργάτης του Bruno Doni στον πάγκο της Παντάνασσας, Δημήτρης Λιάπης, τόνισε:\nΕυχαριστώ το ΔΣ της ΠΑΝΤΑΝΑΣΣΑΣ και τον προπονητη BRUNO ΝΤΟΝΙ που με τιμησαν με την προταση τους. Θέλω να ξεκαθαρισω απο την αρxη οτι δεν ειμαι ΠΡΟΠΟΝΗΤΗΣ και δεν ηταν ποτε αρχικη επιλογη μου να γινω. Δεθηκα συναισθηματικα με τους παιχτες και το ΔΣ.\nΔεν μπορουσα να τους αφησω. Πιστευω σε αυτα τα παιδια υπερβολικα και ειμαι σιγουρος οτι ο χρονος θα με δικαιωσει. Η ΠΑΝΤΑΝΑΣΣΑ ειναι ομαδα σκληρη και πολυ δυνατη με παιχτες τεχνιτες. Το μονο που θελω ειναι να δωσουμε χαρα στους φιλαθλους μας παιζοντας ελκυστικο ποδοσφαιρο. Η ψυχολογια μας ειναι σε πολυ καλο επιπεδο και θα ειναι ενα ακομη οπλο μας εναντιον της ΠΟΤΑΜΟΥΛΑΣ την οποια σεβομαστε αλλα δεν μας τρομαζε.


Carnival Kids Party στο Eightball Live Stage | Πάμε Βόλτα\nΤο Σάββατο 25 Φεβρουαρίου 2017, κατά τις ώρες 14.00 – 17.00, το Eightball club θα φιλοξενήσει στο χώρο του για δεύτερη φορά την ομάδα ΠΑΖΛ-θεατρικές δράσεις που δραστηριοποιείται από το 2014 και θα σχεδιάσει, οργανώσει και εμψυχώσει ένα τρίωρο πρόγραμμα με μουσική, χορό και παιχνίδι. Μετά το party των Χριστουγέννων έρχεται το party της Αποκριάς!\nΤα φωτορυθμικά, η disco μπάλα, ένα μικρόφωνο, η dj με live μουσικές, οι περούκες, τα περίτεχνα κοστούμια (η και όχι), οι πρωτότυπες ιδέες για στολές και οι εμψυχωτικές δραστηριότητες θα πρωταγωνιστήσουν το μεσημέρι του Σαββάτου. Γονείς και παιδιά κόψτε, ράψτε, στολιστείτε και ελάτε να χορέψετε ελεύθερα και να παίξετε αποκριάτικα. Σ’ αυτό το χορό δεν υπάρχει σωστό και λάθος. Δίχως δισταγμό όλοι λικνίζονται, χοροπηδούν και αυτοσχεδιάζουν!\nΕίσοδος: 5 Ε / άτομο (στην τιμή περιλαμβάνεται χυμός για τους μικρούς και μπύρα για τους μεγάλους).\nΚρατήσεις: 6979 903 705, e-mail:aboutpazl@gmail.com\nCarnival Kids Party, Eightball Live Stage\nEightball Live Stage,Πίνδου\n25/02/2017 - από τις 14:00 έως τις 17:00\nTo PARTY της Χριστουγεννιάτικης Κάλτσας! στο Eightball Live Stage\nΕκδηλώσεις στις Παιδικές Βιβλιοθήκες της Θεσσαλονίκης\nΖωντανεύουμε την τέχνη στο Ύψιλον\nXmas la mamart 2018 στο Αίθριο στη Χ.Α.Ν.Θ.


Σαν σήμερα στις 23 Σεπτεμβρίου του 2013 #10 - for Celtic and Scotland\nHome Σαν σήμερα Celtic Σαν σήμερα στις 23 Σεπτεμβρίου του 2013 #10\nΣαν σήμερα στις 23 Σεπτεμβρίου του 2013 #10\nΣαν σήμερα στις 23 Σεπτεμβρίου του 2013 πέθανε ο William Boland σε ηλικία 93 ετών. Ήταν ο μεγαλύτερος εν ζωή παίκτης της Celtic, στην οποία πήγε το Σεπτέμβριο του 1955 από τους Muirkirk Hibs για να κάνει το ντεμπούτο του στο 0-0 με την Clyde στις 24 Φεβρουαρίου του επόμενου χρόνου.\nΑνθρακωρύχος που άλλαζε τη βάρδια του τη Δευτέρα για να μπορεί να παίζει τα Σάββατα, γνωστός για το δυνατό του σουτ, σημείωσε το πρώτο του γκολ (που έμελλε να είναι και το νικητήριο) κόντρα στην Patrick Thistle στις 10 Μαρτίου του 1944. Έπαιξε συνολικά σε 4 ματς του τοπικού League Cup με τη Celtic, σημειώνοντας 2 γκολ, αφού στη συνέχεια έχασε τη θέση του στη βασική ενδεκάδα από το Patrick McAuley και μετά από καιρό στις ρεζέρβες έμεινε ελεύθερος το 1945. Έμεινε οπαδός της Celtic και πήγαινε σε όλα τα εντός έδρας ματς της ομάδας μέχρι το 2010!\nΣαν σήμερα στις 23 Σεπτεμβρίου του 2013 #10 Reviewed by Manos Kassotakis on 4:19:00 π.μ. Rating: 5


» Να εξαγοραστή το χρέος με πρόσφυγες! - Berlin – Athen\nΗ ακόμα ανεπίσημη πρόταση για διαγραφή χρέους της Ελλάδος με την προϋπόθεση να κρατήση εντός του εδάφους της πρόσφυγες και λαθρομετανάστες που εξακολουθούν να εισέρχωνται με αμείωτη ένταση, δεν είναι απαραιτήτως κακή εάν γίνη υπό συγκεκριμένες προϋποθέσεις. Από ό,τι φαίνεται ίσως αυτή η επιλογή να είναι η λιγότερο επώδυνη διότι έτσι που πάνε τα πράγματα η Ελλάδα θα γίνη και “χωματερή” ανθρώπων και θα χρωστάη εις τους αιώνας των αιώνων. Εάν ο ίδιος δεν μπορείς να λύσης ένα πρόβλημα η πραγματικότητα θα σε ξεπεράση εις βάρος σου ή θα βρουν άλλοι τη λύση για σένα και φυσικά δεν θα σου αρέση. Τουλάχιστον ας εκμεταλλευτούμε στο έπακρο την εξ ανάγκης συγκατάνευσή μας να νυμφευτούμε τη γυναίκα που άφησαν έγγυο οι πλούσιοι γείτονές μας αποσπώντας όσα περισσότερα ανταλλάγματα γίνεται. Στη χειρότερη περίπτωση θα φτιάξουμε καλή εθνική ομάδα, όπως η Γαλλία και η Γερμανία που παρατάσσουν τη μικτή κόσμου κάθε φορά που παίζουν ποδόσφαιρο!\nΗ Ελλάς έχει ούτως άλλως ανάγκη πληθυσμιακής ενέσεως. Λόγω της υπογεννητικότητος ο πληθυσμός οδηγείται σε σταδιακή γήρανση και ο κίνδυνος βιολογικής εξαφάνισης είναι πλέον ορατός. Eίχα προτείνει από του β(λ)ήματος τούτου την αθρόα ελληνοποίηση ιθαγενών …Μαπούτσων από τη Χιλή και για τον λόγο ότι ισχυρίζονται πως είναι απόγονοι των αρχαίων Σπαρτιατών, τουτέστιν Λακώνων κι’όχι …Βλακώνων. Δεν εισακούσθην και τώρα η χώρα έχει πλημμυρίσει από μουσουλμάνους διαφόρων αποχρώσεων, λυσσασμένους για σάρκα όπως έδειξαν τα μαζικά κρούσματα βιασμού από νεοφερμένους στη Γερμανία. Σε λίγο οι Ελληνες θα κυκλοφορούν από τοίχο σε τοίχο κι’όχι λόγω του κινδύνου μαχαιρώματος …\nΥπό αυστηρές προϋποθέσεις, η χώρα θα μπορούσε να ενσωματώση στο «μέιν στρημ» έναν μεγάλο αριθμό από τους πρόσφυγες και τους λαθρομετανάστες. Αυτό όμως δεν μπορεί να γίνη όπως γίνεται τώρα, να τους δίνουν δηλαδή χαρτιά προσωρινής παραμονής και να τους αμολάνε στην Ομόνοια για ηλιοθεραπεία. Με χρηματοδότηση της Ευρωπαϊκής Ενώσεως θα μπορούσαν να χαρακτηριστούν μια σειρά από ημικατοικημένα νησιά του Αιγαίου ως ζώνη υποδοχής. Εκεί θα γίνεται διακρίβωση της προέλευσή τους, θα τους παρέχεται ιατροφαρμακευτική περίθαλψη, ταυτοποίηση και εν συνεχεία «οριεντέισον» ώστε να έχουν μια βασική ιδέα για το πώς είναι η ζωή στην Ευρώπη ούτως ώστε να μην ορμούν ως Ελληνες αναρχικοί σε βιτρίνα κάθε φορά που βλέπουν θηλυκό με κοντή φούστα ή αρσενικό με εφαρμοστό παντελόνι!\nΤαυτόχρονα, θα τους παρέχεται εκπαίδευση και μάθημα ευρωπαϊκών γλωσσών ώστε να αποκτήσουν κάποια βασικά «σκιλς». Ιδιαίτερα τα παιδιά θα πρέπη να αρχίσουν μαθήματα το ταχύτερο επειδή έχουν και μεγαλύτερες ικανότητες προσαρμοστικότητας. Μετά την πάροδο ενός έτους, το ελληνικό κράτος θα διαλέγη τις οικογένειες εκείνες που θεωρεί ότι μπορούν να ενσωματωθούν στην ελλαδική κοινωνία. Οι υπόλοιποι θα αιτούνται ασύλου ή άδεια μεταφοράς σε άλλες ευρωπαϊκές χώρες με βάση την ποσόστωση που έχουν αποφασίσει. Οσοι κρίνονται «απροσάρμοστοι» θα επαναπατρίζονται, είτε στη χώρα τους, είτε στην Τουρκία.\nΣίγουρα δεν είναι τόσο απλά τα πράγματα και χρειάζεται πολλαπλή κινητοποίηση από μέρους του ελλαδικού κράτους όπως και μεγιστοποίηση των δυνατοτήτων βοήθειας που μπορεί να προσφέρη η Ευρωπαϊκή Ενωση. Εκτός από τη χρηματική συμπαράσταση, μπορούν να βοηθήσουν, όπως έχουν ζητήσει, στην ταυτοποίηση. Επίσης, παραβλέποντας τους όποιους «κινδύνους» για τα «κυριαρχικά» (εδώ γελάμε) δικαιώματα, ας παραχωρήση η Ελλάς το γενικό πρόσταγμα για τη φύλαξη των θαλασσίωνν συνόρων στη Φροντέξ! Ας τα βάλουν αυτοί με τους Τούρκους λαθρεμπόρους και την τουρκική ακτοφυλακή που τους βοηθάει. Μόνο τότε πραγματικά θα στριμώξουν την Τουρκία, όταν δουν ιδίοι όμμασι πώς έχει η κατάσταση επί (υγρού) εδάφους.\nΣτο σημείο που έχουν φτάσει τα πράγματα εύκολες λύσεις δεν υπάρχουν. Να είμαστε ευχαριστημένοι αν υπάρξη λύση, όποια κι’αν είναι. Αντί λοιπόν να ξορκίζουμε το κακό, όπως γίνεται τις τελευταίες μέρες, κωδωνοκρούοντας για τον κίνδυνο να γίνη η χώρα «χωματερή ψυχών» κι’άλλα φαιδρά, ας δούμε ρεαλιστικά τα δεδομένα κι’ας τα κάνουμε να δουλέψουν υπέρ μας. Ας αντιληφθούμε επιτέλους ως λαός ότι ο κόσμος δεν είναι αυτός που ονειρευόμαστε! Ούτε ο παλιμπαιδισμός συνιστά νεότητα …\ngeorg linardis sagt:\nΑΞΙΟΣ ΠΑΡΑΣΤΑΤΗΣ ΣΤΟΝ ΔΡΟΜΟ ΠΟΥ ΧΑΡΑΞΕ Ο COUDENHOVE-KALERGI ΓΙΑ ΤΗΝ ΝΕΡΓΡΟΕΙΔΗ ΦΥΛΗ. Α ΝΑ ΧΑΘΕΙΣ ΗΛΙΘΙΕ.\nΑΛΛΑ ΦΑΙΝΕΤΑΙ ΑΠΟ ΝΕΓΡΟΥΣ ΣΤΗΝ ΝΕΑ ΥΟΡΚΗ ΕΧΕΙΣ ΣΥΝΗΘΙΣΕΙ ΟΠΟΤΕ ΔΕΝ ΣΕ ΕΝΟΧΛΟΥΝ ΟΙ ΕΠΙΜΙΞΙΕΣ.\nΓια να γίνει μια εποικοδομητική συζήτηση να παραμένουμε στο θέμα. Ο καθένας έχει την γνώμη του, αυτό το ξέρουμε απο τους Αρχαίους που κάναν συζήτηση, διαλεκτική λέγεται. Με απαξιωτικούς χαρακτηρισμούς ή βρισίες δεν συζητάμε, δεν είμαστε σε καμία περίπτωση στα πλαίσια μιας διαλεκτικής. Δυστυχώς τα λεγόμενα κοινωνικά μέσα της συμφοράς, που δεν είναι κοινωνικά μέσα, αλλά ένα σύστημα αποβλακώσεως και αγελαδοποιήσεως των ανθρώπων, μας έχουν συνηθίσει έτσι, να μην συζητάμε, αλλά να κάνουμε μια ανταλλαγή συνθημάτων, να απαξιώνουμε πρόσωπα, να βρίζουμε, να κάνουμε αποκαλύψεις, όλοι γίναν ντέτεκτιβς και κυνηγάνε τον ή τους ενόχους, κονφούζιο. Και δυστυχώς οι ούτως συζητώντες δεν αντιλαμβάνονται, ότι αυτό είναι ένα κόλπο των υστικών υπηρεσιών, CIA, MOSSAD, BND κ.λπ. κ.λπ.., ώστε με την αναμπαμπούλα να χαίρεται ο λύκος, ο σιωνιστικός λύκος, για να το ξεκαθαρίζω. Λοιπόν, όσοι θέλουν να εκφράζονται έτσι, ας πανε στο Facebook


Κατέστρεψαν φυσικό μνημείο 320 εκατ. χρόνων! | Perierga.gr\nHome » Περίεργα Νέα » Κατέστρεψαν φυσικό μνημείο 320 εκατ. χρόνων!\nmarita | 14:52 - 21 Ιούνιος 2018\nΟ άνεμος, η βροχή και το χιόνι σμιλεύουν τους βράχους Brimham τα τελευταία 320 εκατομμύρια χρόνια. Μάλιστα οι βράχοι έχουν γίνει διάσημοι και έχουν τεθεί υπό προστασία, μιας και βρίσκονται σε μια περιοχή εξαιρετικής φυσικής ομορφιάς, που προσελκύει τους επισκέπτες στο νότιο Γιορκσάιρ της Αγγλίας.\nΝωρίτερα αυτό το μήνα, ωστόσο, κάποιοι επισκέπτες κατέστρεψαν μέρος των περίφημων βράχων σε λίγα δευτερόλεπτα.\n«Την Παρασκευή 1 Ιουνίου, περίπου στις 8.45 μ.μ. μια ομάδα πέντε ανθρώπων εντοπίστηκε να σπρώχνει κομμάτια των βράχων ρίχνοντάς τους στο χαντάκι», δήλωσε η αστυνομία του της περιοχής. «Αυτό είχε ως αποτέλεσμα οι βράχοι να πέσουν, να σπάσουν αλλά και να προκαλέσουν ζημιές στο έδαφος. Η ζημιά που προκλήθηκε δεν μπορεί να διορθωθεί και ενδεχομένως όλο το μνημείο να είναι πια επικίνδυνο για τους τουρίστες».\n«Το περιστατικό όχι μόνο προκάλεσε σοβαρές ζημιές στους βράχους και στο σημείο από τον οποίο οι τουρίστες τους έσπρωξαν, αλλά θα μπορούσε να αποτελέσει κίνδυνο και για άλλους επισκέπτες του Brimham, που βρίσκονταν εκεί εκείνη τη στιγμή».\nΗ υπεύθυνη του αξιοθέατου δήλωσε ότι μπορεί οι επισκέπτες να βρήκαν διασκεδαστική αυτή την κίνηση αλλά στην πραγματικότητα ήταν μια απερίσκεπτη πράξη, που τους έβαλε σε μπελάδες, καθώς η αστυνομία τους ψάχνει και ζητά και τη βοήθεια του κόσμου για περαιτέρω πληροφορίες.\nRating: 2.8/5. From 15 votes.\nΕτικέτες: καταστροφή μνημείου, Κατέστρεψε μνημείο, μνημείο


συμβουλές 3 - About Wedding - Οργάνωση γάμου - Online περιοδικό\nΤο να βρείτε την τέλεια μπομπονιέρα για το γάμο σας είναι μια δύσκολη υπόθεση. Ψάχνοντας για την ιδανική μπομπονιέρα ίσως όλες να σας…\nΗ επιλογή της γαμήλιας τούρτας δεν είναι απλή υπόθεση. Πρέπει και αυτή με τη σειρά της να δένει με τον υπόλοιπο γάμο και όχι απλά να…\nhttps://aboutwedding.gr/wp-content/uploads/2012/05/5-symvoules-gia-to-ti-typos-tourtas-sas-tairiazei.jpg 434 600 happy bride https://aboutwedding.gr/wp-content/uploads/logo_aboutwedding_logo_2017_d.png happy bride2012-05-08 09:50:202017-07-02 12:38:175 συμβουλές για το τι τύπος τούρτας σας ταιριάζει\nhttps://aboutwedding.gr/wp-content/uploads/vreite-to-noumero-gia-tis-veres-sas.jpg 325 650 happy bride https://aboutwedding.gr/wp-content/uploads/logo_aboutwedding_logo_2017_d.png happy bride2011-10-18 10:04:292018-04-25 09:16:24Βρείτε το νούμερο για τις βέρες σας


«Ερωτευμένος Σαίξπηρ» στο ΘΕΑΤΡΟΝ για πρώτη φορά στην Αθήνα |thetoc.gr\n«Ερωτευμένος Σαίξπηρ» στο ΘΕΑΤΡΟΝ για πρώτη φορά στην Αθήνα\n01 Νοε. 18 (16:52) | upd: 06 Δεκ. 18 (17:21)\nΗ παράσταση που έσπασε ταμεία στο Λονδίνο «Ερωτευμένος Σαίξπηρ», έρχεται για πρώτη φορά στην Αθήνα. Σε σκηνοθεσία Γιάννη Κακλέα και με τον Βασίλη Χαραλαμπόπουλο στον ρόλο του Σαίξπηρ, από τις 2 Νοεμβρίου στο «ΘΕΑΤΡΟΝ» του Κέντρου Πολιτισμού «Ελληνικός Κόσμος»\nΕλληνικός Κόσμος | Πειραιώς 254, Ταύρος, 214 254 0300\nΈναρξη παραστάσεων: Παρασκευή 2 Νοεμβρίου2018\nΤετάρτη & Πέμπτη 19:00\nΒασιληΣ ΧαραλαμποπουλοΣ\t Νιώθω παμ-Πλουτος, αλλά όχι από χρήματα που έχω κερδίσει\tΑΠΟ 20 ΟΚΤΩΒΡΙΟΥ\t Οι «Ιστορίες του παππού Αριστοφάνη» στο ΘΕΑΤΡΟΝ\tΒασιληΣ ΧαραλαμποπουλοΣ\t Η υπέροχη φωτογραφία από τον ρομαντικό γάμο του στη Βενετία\tσκηνοθεσια Μιμη Ντενιση\t «Η ζωή του όλη»: Ένα έργο για τον Στέλιο Καζαντζίδη\nΝιώθω παμ-Πλουτος, αλλά όχι από χρήματα που έχω κερδίσει\nΗ υπέροχη φωτογραφία από τον ρομαντικό γάμο του στη Βενετία\n«Η ζωή του όλη»: Ένα έργο για τον Στέλιο Καζαντζίδη\nΙδρυμα Μείζονος Ελληνισμού Βασίλης Χαραλαμπόπουλος ΘΕΑΤΡΟΝ Ερωτευμένος Σαίξπηρ


Αρχική Σέξι ιστορίες Ερωτευμένη με τον πεθερό!\nΕίμαι 24 χρονών, αρραβωνιασμένη και του χρόνου θα παντρευτώ. Ο αρραβωνιαστικός μου εργάζεται ως οικοδόμος και δουλεύει πολύ σκληρά για να μην μου λείψει τίποτα. Τον αγαπώ όμως δεν με ικανοποιεί σεξουαλικά τόσο όσο θα ήθελα. Είμαι αρκετά ενεργή στο σεξ από πολύ νεαρή ηλικία και θέλω συνεχώς να δοκιμάζω καινούρια πράγματα και γενικά να πειραματίζομαι. Δυστυχώς ο αρραβωνιαστικός μου δεν μπορεί να «ακολουθήσει» αυτά μου τα «θέλω» κυρίως λόγο της κούρασης που του επιφέρει η δουλειά του. Πριν 2 μήνες και ενώ ήμουν μόνη στο σπίτι με επισκέφθηκε ο πεθερός μου για να μας αφήσει μερικά χρήματα. Βλέπετε, δυσκολευόμαστε οικονομικά μιας και εγώ δεν δουλεύω. Έφτιαξα καφέ και καθίσαμε να τον πιούμε παρέα. Καθώς συζητούσαμε πρόσεξα ότι το βλέμμα του ήταν διαφορετικό από άλλες φορές. Φυσικά ήταν η πρώτη φορά που ήμασταν τελείως μόνοι, όμως ομολογώ πως είχα προσέξει πόσο γοητευτικός άντρας ήταν..\nΆρχισα να του μιλώ για τον γιο του κάνοντας του γενικά τα παράπονα μου σχετικά με την σεξουαλική μας ζωή. Δεν ξέρω γιατί το έκανα αυτό αλλά αμέσως με έκανε να νιώσω άνετα λέγοντας μου πως και εκείνος είχε το ίδιο πρόβλημα με την πεθερά μου. Μετά από αυτή μας την συνάντηση οι επισκέψεις του άρχισαν να γίνονται συχνότερες και σε ώρες που ήξερε ότι ήμουν μόνη. Περνούσαμε πολύ όμορφα μαζί και συζητούσαμε για όλα. Άρχισα να τον ερωτεύομαι... σε σημείο που ζήλευα την πεθερά μου. Σε μια από εκείνες τις επισκέψεις του, τον υποδέχτηκε πολύ προκλητικά ντυμένη. Το είχα πάρει απόφαση πως ήθελα να γίνει δικός μου. Δεν πρόφτασε να μπει καλά καλά στο σπίτι, τον τράβηξα απότομα μέσα και τον φίλησα. Περίμενα να αντιδράσει, να θυμώσει, να αντισταθεί, όμως δεν το έκανε. Μου είπε ότι εδώ και καιρό με ήθελε σαν τρελός αλλά δεν τολμούσε να κάνει το βήμα.. Κάναμε σεξ στο ίδιο κρεβάτι που κοιμάμαι με τον γιο του, αλλά δεν με νοιάζει. Είναι ο άντρας της ζωής μου!\nΕχετε ακούσει τους όρους «Bisexul», «Asexual» και «Metrosexual». [Περισσότερα..]\nΟ Αριστοτέλης, προσπάθησε να προσεγγίσει την ομοφυλοφιλία ως κοινωνικό φαινόμενο και όχι καθορίζοντάς την με ανατομικούς όρους [Περισσότερα..]


Ελεύθερη Ενημέρωση ΚΑΛΛΙΘΕΑ NEWS: 2020\nΓιάννης Βακαλόπουλος «Χωροθέτηση Μονάδων Ανακύκλωσης»\nΚώστας Ασκούνης «Χωροθέτηση Μονάδων Ανακύκλωσης»\nΑναρτήθηκε από Εποχές Channel στις 11:24 μ.μ. Δεν υπάρχουν σχόλια:\nΚΕΔΕ -Κορωνoϊός: Επείγουσα επιστολή σε όλους τους Δημάρχους\nΑναρτήθηκε από Εποχές Channel στις 12:35 π.μ. Δεν υπάρχουν σχόλια:\nΗ νέα σύνθεση το Δ.Σ. του Ν.Ο.Τ.Κ.\nΤην Τρίτη 25 Φεβρουαρίου 2020 στα γραφεία του Ν.Ο.Τ.Κ. ΝΑΥΤΑΘΛΗΤΙΚΟ ΟΜΙΛΟ ΤΖΙΤΖΙΦΙΩΝ ΚΑΛΛΙΘΕΑΣ, έγινε η σύσταση σε σώμα του νέου Συμβουλίου το οποίο έχει ως εξής:\nΑναρτήθηκε από Εποχές Channel στις 4:34 μ.μ. Δεν υπάρχουν σχόλια:\nΗ Τέχνη ..Τέχνη ,αλλά και η Οικογένεια ...Οικογένεια.... Τι καταγγέλλουν τα μέλη του Εργαστηρίου Ζωγραφικής του Δήμου Καλλιθέας.\nτου Εργαστηρίου Ζωγραφικής :\nΑναρτήθηκε από Εποχές Channel στις 2:36 μ.μ. Δεν υπάρχουν σχόλια:\nΚοπή πίτας του ΝΟΤΚ στα γραφεία του στην Ναυταθλητική Μαρίνα Καλλιθέας την Κυριακή 19 Ιανουαρίου 2020\nΤην κοπή πίτας του έκανε ο Ναυταθλητικός Όμιλος ΝΟΤΚ στα γραφεία του στην Ναυταθλητική Μαρίνα Καλλιθέας την Κυριακή 19 Ιανουαρίου 2020.\nΤην εκδήλωση τίμησαν με την παρουσία τους ο Δήμαρχος Καλλιθέας κ. Δημήτρης Κάρναβος , Δημοτικοί Σύμβουλοι και Επικεφαλής Δημοτικών παρατάξεων καθώς και πλήθος κόσμου.\nΤην εκδήλωση άνοιξε ο Πρόεδρος του ΝΟΤΚ κ. Ανδρέας Αντωνόπουλος οποίος είπε τα εξής:\nΑναρτήθηκε από Εποχές Channel στις 5:36 μ.μ. Δεν υπάρχουν σχόλια:\nΑγιασμός των υδάτων και Κοπή Πίτας ΣΕΑΝΑΤΚ 2020 στη Ναυταθλητική Μαρίνα Δήμου Καλλιθέας (Βίντεο)\nΑναρτήθηκε από Εποχές Channel στις 6:43 μ.μ. Δεν υπάρχουν σχόλια:\n«Προοπτική Ζωής» κατάθεση στεφάνου στο μνημείο Γεν...\nΚΕΔΕ -Κορωνoϊός: Επείγουσα επιστολή σε όλους τους ...\nΗ Τέχνη ..Τέχνη ,αλλά και η Οικογένεια ...Οικογένε...\nΚοπή πίτας του ΝΟΤΚ στα γραφεία του στην Ναυταθλη...\nΑγιασμός των υδάτων και Κοπή Πίτας ΣΕΑΝΑΤΚ 2020 στ...